hotchpotch/miracl-hf-unified huggingface dataset:
โพลาไรเซชัน
โพลาไรเซชัน (Polarization) ปรากฏการณ์การแทรกสอดและการเลี้ยวเบนของแสง แสดงสมบัติความเป็นคลื่นของแสง แต่ไม่สามารถสรุปได้ว่าแสงเป็นคลื่นตามยาว หรือ คลื่นตามขวาง สำหรับปรากฏการณ์ที่แสดงให้เห็นว่า แสงเป็นคลื่นตามขวาง คือ ปรากฏการณ์ โพลาไรเซชัน ทั้งนี้เนื่องจากคลื่นตามยาวจะไม่แสดงปรากฏการณ์นี้
แสงเป็นคลื่นแม่เหล็กไฟฟ้า และเป็นคลื่นตามขวาง ประกอบด้วยสนามไฟฟ้าและสนามแม่เหล็กที่สั่นตั้งฉากกันในระนาบที่ตั้งฉากกับทิศการแผ่ของคลื่น ทิศการสั่นของสนามไฟฟ้า Ḕ กำหนดให้เป็นทิศของโพลาไรเซชัน  แสงธรรมดาที่ไม่โพลาไรส์ (unpolarized light) ประกอบด้วยเวกเตอร์ของสนามไฟฟ้าที่สั่นในทุกทิศทาง และอยู่บนระนาบที่ตั้งฉากกับทิศทางการแผ่ของคลื่น แสงโพลาไรส์ (polarized light) จะประกอบด้วยสนามไฟฟ้า ซึ่งสั่นในแนวใดแนวหนึ่งเท่านั่น เช่น ในแนวดิ่ง แนวราบ เป็นต้น
เมื่อแสงไม่โพลาไรส์ตกกระทบผิวตัวกลาง แสงที่สะท้อนอาจจะเป็นแสงไม่โพลาไรส์ หรือ แสงโพลาไรส์ก็ได้ ขึ้นกับมุมตกกระทบ สำหรับมุมตกกระทบ 0 องศา หรือ 90 องศา แสงสะท้อนจะเป็นแสงไม่โพลาไรส์ แต่จากการทดลองพบว่าที่มุมตกกระทบค่าหนึ่ง แสงสะท้อนจะเป็นแสงโพลาไรส์สมบูรณ์ โดย อาจารย์ทิวากร ลิ้มตระกูล ผู้ศึกษาเรื่องโพลาไรซ์
วัสดุบางชนิด เช่น แคลไซท์หรือควอทซ์ มีคุณสมบัติที่เรียกว่า Birefringent คือมีค่าดัชนีหักเห 2 ค่า เนื่องจากแสงเคลื่อนที่ด้วยความเร็วไม่เท่ากันในแต่ละทิศทางของผลึก เมื่อฉายแสงที่ไม่โพลาไรส์เข้าสู่ผลึกของวัสดุเหล่านี้ แสงที่หักเหออกมาจึงเป็นลำแสงโพลาไรส์ ซึ่งต่างก็เป็นแสงโพลาไรส์ทั้งคู่ โดยมีทิศของโพลาไรเซชัน
เมื่อแม่เหล็กไฟฟ้าตกกระทบอนุภาค เช่น ก๊าซ หรืออิเล็กตรอนในโมเลกุลของตัวกลาง อนุภาคจะดูดกลืนพลังงานจากคลื่นแม่เหล็กไฟฟ้า แล้วแผ่คลื่นแม่เหล็กไฟฟ้าออกมาทุกทิศทาง ปรากฏการณ์นี้ เรียกว่า การกระเจิง (scattering)
ไมเคิล ชาง
ไมเคิล ชาง (Michael Chang) เกิดวันที่ 22 กุมภาพันธ์ ค.ศ. 1972 เป็นนักเทนนิสชาวอเมริกัน บิดา มารดาเป็นชาวไต้หวัน เป็นนักเทนนิสชายที่อายุน้อยที่สุดที่สามารถชนะแกรนด์สแลมประเภทเดี่ยว เมื่อเขาชนะเฟรนช์โอเพ่นในปี ค.ศ. 1989 ขณะที่เขาอายุ 17 ปี 4 เดือน เป็นที่รู้จักด้านความเร็วบนคอร์ตและจิตใจที่ต่อสู้
เดื่อปล้องหิน
เดื่อปล้องหิน ภาษากะเหรี่ยงเรียกเส่อดุย เป็นไม้ยืนต้น ลำต้นตั้งตรง ภายในมียางสีขาว กิ่งอ่อนมีขนสีน้ำตาลแดง ใบเดี่ยว หูใบหุ้มยอดอ่อนหลุดร่วงง่าย ทิ้งรอยแผลเป็นไว้ ผิวใบด้านบนมีขนสีน้ำตาลแดงปกคลุม ดอกแยกเพศ ช่อดอกแบบดอกมะเดื่อ แก่แล้วเป็นสีแดง มีจุดสีขาวประปราย ผลสุกรับประทานได้มีรสหวาน
รัฐอูซัน
รัฐอูซัน () เป็นรัฐขนาดเล็กตั้งอยู่บนเกาะใกล้กับคาบสมุทรเกาหลี ร่วมสมัยกับยุคสามอาณาจักรบนคาบสมุทรเกาหลี มีเอกราชล่วงมาจนถึง พ.ศ. 1446 ก็ถูกผนวกเข้ากับอาณาจักรโครยอ
ปัจจุบันพื้นที่ของอดีตรัฐอูซันเป็นส่วนหนึ่งของเทศมณฑลอุลลึง จังหวัดคย็องซังเหนือ ประเทศเกาหลีใต้ และมักถูกทางการเกาหลีใต้หยิบยกขึ้นมาเพื่ออ้างสิทธิ์บนกองหินอันเป็นดินแดนพิพาทกับประเทศญี่ปุ่น
รัฐอูซัน เป็นรัฐเอกราชขนาดเล็กตั้งอยู่บนเกาะอุลลึง () และเกาะชุก () บ้างก็อ้างว่ากินอาณาเขตถึงกองหินเลียนคอร์ต (; ; ) ซึ่งปัจจุบันเป็นแดนพิพาทระหว่างเกาหลีใต้กับญี่ปุ่น
จากหลักฐานทางโบราณคดีบ่งว่าบนเกาะอุลลึงมีการตั้งถิ่นของมนุษย์มากว่าหนึ่งพันปีก่อนคริสตกาล รัฐอูซันปรากฏขึ้นครั้งแรกใน "ซัมกุก ซากี" () ว่าในปี พ.ศ. 1055 นายพลคิม อีซาบูแห่งอาณาจักรชิลลา กรีฑาทัพมาตีรัฐอูซันจนพ่ายและตกเป็นรัฐบรรณาการ ในช่วงเวลาดังกล่าวรัฐอูซันได้รับวัฒนธรรมชิลลาเข้ามา ดังพบโบราณวัตถุอิทธิพลชิลลาบนเกาะอุลลึง ล่วงมาในปี พ.ศ. 1446 รัฐอูซันได้สิ้นเอกราชอย่างถาวรหลังถูกผนวกเข้ากับอาณาจักรโครยอในรัชกาลพระเจ้าแทโจ
แม้จะถูกรวมเข้ากับอาณาจักรในแผ่นดินใหญ่แล้ว แต่ด้วยความที่ห่างไกลจากแผ่นดินจึงทำให้อดีตรัฐอูซันถูกกลุ่มโจรสลัดบุกเข้าโจมตีบ่อยครั้งในคริสต์ศตวรรษที่ 11 และ 14 ตามลำดับ
ทางหลวงแผ่นดินหมายเลข 322
ทางหลวงแผ่นดินหมายเลข 322 สายอู่ยา−ดอนเจดีย์ เป็นทางหลวงในแนวเหนือ-ใต้ในจังหวัดสุพรรณบุรีที่เชื่อมต่อระหว่างอำเภอเมืองสุพรรณบุรีกับอำเภอดอนเจดีย์ เป็นถนนที่ช่วยลดเวลาการเดินทางไปยังอำเภอดอนเจดีย์ โดยไม่ต้องใช้ทางหลวงแผ่นดินหมายเลข 340 ทางหลวงแผ่นดินหมายเลข 322 มีระยะทางตลอดทั้งสาย 23.544 กิโลเมตร
ทางหลวงสายนี้มีจุดเริ่มต้นในทางทิศใต้ที่บ้านอู่ยา ตำบลดอนกำยาน อำเภอเมืองสุพรรณบุรี โดยมีเส้นทางต่อมาจากทางหลวงแผ่นดินหมายเลข 321 เส้นทางขึ้นไปทางทิศเหนือ จากนั้นโค้งไปทางทิศตะวันตก ผ่านตำบลบ้านโพธิ์ ตัดกับถนนวงแหวนรอบเมืองสุพรรณบุรีฝั่งตะวันตก ผ่านตำบลสระแก้ว แล้วเลี้ยวไปทางทิศเหนือ ผ่านตำบลสนามคลี ตำบลตลิ่งชัน แล้วเข้าสู่อำเภอดอนเจดีย์ ผ่านตำบลไร่รถ และสิ้นสุดที่ตำบลดอนเจดีย์ บนถนนเลียบคูเมืองดอนเจดีย์ บริเวณมุมคูเมืองฝั่งทิศตะวันตกเฉียงใต้ หากเลี้ยวซ้ายก็จะสามารถเชื่อมต่อกับทางหลวงแผ่นดินหมายเลข 3264 ได้
ทางหลวงแผ่นดินหมายเลข 409
ทางหลวงแผ่นดินหมายเลข 409 (สายนาเกตุ−ท่าสาป) เป็นทางหลวงแผ่นดินแนวเหนือ-ใต้ที่เชื่อมต่อระหว่างจังหวัดปัตตานีกับจังหวัดยะลาสายหนึ่ง มีระยะทางตลอดทั้งสาย 34.759 กิโลเมตร มีแนวเส้นทางขนานไปกับทางหลวงแผ่นดินหมายเลข 418 และทางหลวงแผ่นดินหมายเลข 410
เส้นทางมีจุดเริ่มต้นทางทิศเหนือเชื่อมต่อมาจากทางหลวงแผ่นดินหมายเลข 42 ที่ตำบลนาเกตุ อำเภอโคกโพธิ์ จังหวัดปัตตานี มุ่งลงไปทิศใต้ ผ่านตำบลนาประดู่ ตำบลทุ่งพลา และตำบลปากล่อ จากนั้นเข้าสู่อำเภอเมืองยะลา จังหวัดยะลา ผ่านตำบลลำใหม่ ตำบลลิดล จากนั้นถึงสามแยก โดยเลี้ยวไปทางทิศตะวันออก ผ่านตำบลหน้าถ้ำ และตำบลท่าสาป มีทางหลวงแผ่นดินหมายเลข 418 มาบรรจบ และสิ้นสุดการดูแลของกรมทางหลวงที่สะพานข้ามแม่น้ำปัตตานี แต่เส้นทางจะต่อไปยังเทศบาลนครยะลา โดยใช้ชื่อถนนที่ผ่านตัวเมืองว่า "ถนนเทศบาล 1" แล้วสิ้นสุดที่วงเวียนกลางเมืองยะลา ทางด้านทิศตะวันตกเฉียงเหนือ ตรงข้ามกับศาลากลางจังหวัดยะลา
พระยาประเสริฐสงคราม (เทียบ คมกฤส)
พลตรี พระยาประเสริฐสงคราม (เทียบ คมกฤส) (18 ธันวาคม พ.ศ. 2425 - พ.ศ. 2494) ทหารบกชาวไทย อดีตรัฐมนตรีว่าการกระทรวงกลาโหมในรัฐบาลพันเอก พระยาพหลพลพยุหเสนา (พจน์ พหลโยธิน)
พลตรี พระยาประเสริฐสงคราม มีนามเดิมว่า เทียบ คมกฤส เกิดเมื่อวันที่ 18 ธันวาคม พ.ศ. 2425 ที่บ้านคลัง ตำบลบ้านคลัง อำเภอบางบาล จังหวัดพระนครศรีอยุธยา เป็บบุตรของนายพรหม และนางแสง คมกฤส
เริ่มศึกษาที่วัดสุวรรณดารารามราชวรวิหาร จังหวัดพระนครศรีอยุธยา และเมื่อปี พ.ศ. 2439 ได้เข้าศึกษาต่อวิชาทหารในโรงเรียนนายร้อยทหารบก จบการศึกษาเมื่อปี พ.ศ. 2442 และได้รับพระราชทานสัญญาบัตรยศทหารเป็น ร้อยตรี เมื่อ พ.ศ. 2444 และรับราชการสูงสุดที่ยศ พลตรี
พ.ศ. 2476 พลตรี พระยาประเสริฐสงคราม ได้รับตำแหน่งรัฐมนตรีว่าการกระทรวงกลาโหมในคณะรัฐมนตรีไทย คณะที่ 4 และคณะรัฐมนตรีไทย คณะที่ 5 ในรัฐบาลนายพันเอก พระยาพหลพลพยุหเสนา (พจน์ พหลโยธิน) และกราบถวายบังคมลาออกจากตำแหน่งเมื่อวันที่ 29 มีนาคม พ.ศ. 2477 โดยอ้างเหตุผลว่าป่วย ไม่สามารถรับราชการได้เต็มที่
พระยาประเสริฐสงคราม สมรสกับหม่อมหลวงเครือวัลย์ ประเสริฐสงคราม (สกุลเดิม:สนิทวงศ์) ธิดาของพันตรี หลวงครรชิตสรกรรม (หม่อมราชวงศ์ดัด สนิทวงศ์) กับนางละม้าย (สกุลเดิม:ดิษยบุตร) มีบุตรธิดา 12 คน
พลตรี พระยาประเสริฐสงคราม ถึงแก่กรรมเมื่อ พ.ศ. 2494
มิสยูนิเวิร์สไทยแลนด์ 2558
โดยผู้ชนะเลิศคือ อนิพรณ์ เฉลิมบูรณะวงศ์ ในปี 2558 จะได้เป็นตัวแทนการประกวด นางงามจักรวาล 2015 ที่ ประเทศสหรัฐอเมริกา ส่วนรองอันดับ 1 ชาวิกา วัตรสังข์ จะเป็นตัวแทนไปประกวด มิสเอิร์ธ 2015 ที่ กรุงเวียนนา ประเทศออสเตรีย
ผู้เข้าประกวด 40 คนสุดท้ายได้รับการยืนยันแล้ว จาก Official website
สวนเพชรกาญจนารมย์
สวนเพชรกาญจนารมย์ เป็นสวนสาธารณะขนาดเล็ก ในความดูแลของกรุงเทพมหานคร ตั้งอยู่ในพื้นที่แขวงบางแคเหนือ เขตบางแค กรุงเทพมหานคร
สวนเพชรกาญจนารมย์ มีเนื้อที่ประมาณ 9 ไร่เศษ ตั้งอยู่บริเวณใต้สะพานข้ามทางแยกหน้าห้างสรรพสินค้าเดอะมอลล์บางแค มีถนน 2 สายตัดผ่าน คือ ถนนเพชรเกษมตัดกับถนนกาญจนาภิเษก ภายในเป็นพื้นที่สวนพักผ่อนหย่อนใจ มีลานกิจกรรม ทางวิ่ง พื้นที่ออกกำลังกาย ยังจัดทำสวนในรูปแบบสวนอาเซียน มีกังหันลมพลังงานแสงอาทิตย์ และติดตั้งระบบไฟฟ้าโซลาร์เซลล์ เพื่อประหยัดพลังงานลดค่าใช้จ่ายด้านสาธารณูปโภค และมีบึงน้ำขนาดใหญ่อยู่ใจกลาง พร้อมกับศาลาและทางเดินลงไปด้วย เปิดให้บริการทุกวัน ตั้งแต่เวลา 05.00-21.00 น.
เดิมทีสวนเพชรกาญจนารมย์ เป็นสวนสาธารณะที่ถูกปล่อยให้รกร้าง เป็นพื้นที่ของกรมทางหลวง และยังไม่มีชื่อเรียกอย่างเป็นทางการ จึงเรียกกันโดยทั่ว ๆ ไปว่า "สวนสาธารณะหน้าเดอะมอลล์บางแค" และได้ใช้เป็นสถานที่จัดเวทีปราศรัยหาเสียงในการเลือกตั้งในแต่ละครั้ง ต่อมาภายหลังเหตุการณ์มหาอุทกภัยในปี พ.ศ. 2554 จึงได้มีการบูรณะปรับปรุงใหม่ด้วยงบประมาณกว่า 10 ล้านบาท และมีพิธีเปิดในวันที่ 30 กันยายน พ.ศ. 2557 โดยมี ม.ร.ว.สุขุมพันธุ์ บริพัตร ผู้ว่าราชการกรุงเทพมหานครเป็นประธาน
บึงน้ำขนาดใหญ่ภายในสวนเพชรกาญจนารมย์ ยังสามารถใช้ประโยชน์เป็นแก้มลิงหรือที่กักเก็บน้ำสำหรับแก้ปัญหาเมื่อเกิดอุทกภัยหรือน้ำท่วมได้อีกด้วย
ไลต์เฮาส์แฟมิลี
ไลต์เฮาส์แฟมิลี () เป็นวงดนตรีแนวป็อปจากอังกฤษ ประกอบด้วย ทุนเด ไบเยวู นักร้องนำและพอล ทัคเกอร์ มือคีย์บอร์ด อัลบั้มแรกของพวกเขา "Ocean Drive" อยู่ในอันดับที่ 3 ของชาร์ต UK Top 40 นานกว่า 29 สัปดาห์ มีเพลงฮิตเช่น "Lifted", "Ocean Drive" และ "Goodbye Heartbreak" ต่อมาในปี ค.ศ. 1997 พวกเขาออกอัลบั้มที่สอง "Postcards from Heaven" ขึ้นสู่อันดับที่ 2 ของชาร์ต UK Top 40 นานกว่า 84 สัปดาห์ มีเพลงที่เป็นที่รู้จักดีคือ "High" (อันดับที่ 1 ของชาร์ต ARIA Charts ในออสเตรเลีย, อันดับที่ 4 ของ UK Singles Chart) หลังจากพวกเขาออกอัลบั้มสุดท้าย "Whatever Gets You Through the Day" ในปี ค.ศ. 2001 ไลต์เฮาส์แฟมิลีก็แยกวง ไบเยวูกลายเป็นศิลปินเดี่ยว ส่วนทัคเกอร์เข้าเป็นสมาชิกวง The Orange Lights
ในปี ค.ศ. 2010 ไบเยวูและทัคเกอร์กลับมารวมตัวกันอีกครั้ง และออกทัวร์คอนเสิร์ตในสหราชอาณาจักรและไอร์แลนด์ ในเดือนกุมภาพันธ์และมีนาคม ค.ศ. 2011
ประพัฒน์ กฤษณจันทร์
พลเอก พลเรือเอก พลอากาศเอก ประพัฒน์ กฤษณจันทร์ (11 มกราคม พ.ศ. 2473 - 12 กุมภาพันธ์ พ.ศ. 2540) เป็นอดีตรัฐมนตรีว่าการกระทรวงกลาโหม ในรัฐบาลนายอานันท์ ปันยารชุน อดีตผู้บัญชาการทหารเรือ และอดีตรองหัวหน้าคณะรักษาความสงบเรียบร้อยแห่งชาติ
พลเรือเอก ประพัฒน์ กฤษณจันทร์ เกิดเมื่อวันที่ 11 มกราคม พ.ศ. 2473 ที่ตำบลชนะสงคราม อำเภอพระนคร จังหวัดพระนคร เป็บบุตรของร้อยตำรวจตรีสนั่น กับนางอรสา กฤษณจันทร์ สมรสกับคุณหญิงศรีศิริ กฤษณจันทร์ จบการศึกษาระดับประถมศึกษาจากโรงเรียนอำนวยศิลป์ และจบการศึกษาวิชาทหารที่โรงเรียนนายเรือ
หลังจากนั้นจึงเข้ารับราชการในกองทัพเรือจบมียศสูงสุดที่ พลเรือเอก และดำรงตำแหน่งผู้บัญชาการทหารเรือ
ในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พลเรือเอก ประพัฒน์ กฤษณจันทร์ ได้เข้าร่วมทำการรัฐประหารด้วย และได้รับตำแหน่งรองหัวหน้าคณะรักษาความสงบเรียบร้อยแห่งชาติ ต่อมาเขาได้รับตำแหน่งรัฐมนตรีว่าการกระทรวงกลาโหม ในรัฐบาลนายอานันท์ ปันยารชุน
พลเรือเอก ประพัฒน์ กฤษณจันทร์ ถึงแก่อนิจกรรมเมื่อวันที่ 12 กุมภาพันธ์ พ.ศ. 2540
อิคาริ ชินจิ
อิคาริ ชินจิ () เป็นตัวละครในการ์ตูนชุด "อีวานเกเลียน" โดยผู้กำกับฮิเดะอะกิ อันโนะ รับบทบาทเป็นตัวเอกของเรื่องตั้งแต่เริ่มฉายครั้งแรกในปี 2538 ชินจิซึ่งเป็นเด็กนักเรียนธรรมดาที่โดดเดี่ยว ได้ถูก "อิคาริ เก็นโด" บิดาของเขาซึ่งเป็นผู้บัญชาการเนิร์ฟเรียกตัวไปเพื่อประจำการเป็นนักบินของอีวานเกเลียน หมายเลข 01 ในขณะที่เมืองนีโอโตเกียว-03 กำลังถูกสิ่งมีชีวิตที่เรียกว่าเทวทูตบุกโจมตี ภายหลังเหตุการณ์สงบลง ชินจิเริ่มใช้ชีวิตนีโอโตเกียว-03 และได้เริ่มมีเพื่อนในรั้วโรงเรียน
ผู้กำกับอันโนะได้อธิบายถึงตัวละครนี้ว่า ชินจิเป็นเด็กที่ชอบปลีกตัวเองจากสังคม และคิดว่าตัวเองไม่เป็นที่ต้องงการของใคร ๆ ถึงตัวเขาจะตายไปก็ไม่เป็นไร นอกจากนี้ผู้กำกับอันโนะยังอธิบายอีกว่า ชินจิกับคะสึรางิ มิซาโตะ มีสิ่งที่เหมือนกันคือ ทั้งคู่ต่างกลัวการถูกทำให้เจ็บปวด
นางิสะ คาโอรุ
นางิสะ คาโอรุ () เป็นตัวละครในการ์ตูนชุด "อีวานเกเลียน" โดยผู้กำกับ ฮิเดะอะกิ อันโนะ คาโอรุเป็นตัวละครที่มีบทน้อยมากในเรื่องแต่กลับเป็นตัวละครสำคัญที่สุดตัวหนึ่งของเรื่อง และได้รับความนิยมสูง ปรากฏตัวครั้งแรกในภาคทีวี เมื่อคาโอรุถูกส่งมาที่เนิร์ฟในฐานะนักบินเพื่อทดแทน โซรีว อาสึกะ เด็กคนที่สอง ที่ไม่สามารถบังคับอีวาได้อีก คาโอรุเป็นร่างที่สถิตย์วิญญาณของอัครเทวทูต "อดัม" และเขายังเป็นเทวทูตตนที่ 17 ที่มีชื่อว่า ทาบริส (Tabris) สามารถเคลื่อนไหวและควบคุมทุกสิ่งได้ดั้งใจต้องการ และยังมีสนามพลังเอ.ที. ที่แข็งแกร่งที่สุดในบรรดาเทวทูตทุกตน ทำให้คาโอรุสามารถควบคุมอีวา-02 บุกลงไปถึงเซ็นทรัลด็อกมาเพื่อหวังจะรวมร่างกับอดัม แต่เมื่อไปถึงกลับพบว่าเทวทูตในเซ็นทรัลด็อกมากลับเป็นลิลิธแทน คาโอรุจึงยอมให้ชินจิที่ตามมาสังหารเขา แม้ชินจิจะไม่เต็มใจ ถึงแม้จะสูญเสียกายเนื้อแต่ด้วยความที่เขามีวิญญาณของอดัมซึ่งเป็นอัครเทวทูต ทำให้จิตและความทรงจำของเขาคงอยู่ได้ตลอดกาล
ในภาค"" คาโอรุในฐานะเทวทูตตนที่หนึ่งฟื้นขึ้นมาบนฐานปฏิบัติการดวงจันทร์ของเซเล่พร้อมความปรารถนาของเขาที่อยากให้ชินจิมีความสุข เขาเป็นคนที่ขับ อีวา มาร์ก-06 เขวี้ยงหอกแคซิอุสมาหยุดยั้ง Near 3rd impact เอาไว้ ภายหลังจากที่ชินจิหลับไป 14 ปีและพื้นขึ้นมา คาโอรุเป็นเพียงคนเดียวที่ทำดีกับชินจิในวันที่เขาไม่เหลือใคร ในที่สุดคาโอรุก็กลายเป็นคนที่ชินจิเปิดใจและไว้ใจมากที่สุด
ในประเทศญี่ปุ่น นางิสะ คาโอรุเป็นตัวละครชายยอดนิยมสูงสุดอันดับสองในปี 1997 จากการสำรวจของ "Animage poll" และเป็นตัวละครชายแห่งปีอันดับที่หก ในปี 1988 I และเป็นตัวละครชายยอดนิยมสูงสุดอันดับสอง (เช่นเดียวกับในปี 1997) จากการสำรวจของนิตยสาร "Newtype" ในปี 2010 รองจากที่หนึ่งคืออิคาริ ชินจิ
เขียว พอนนารี
เขียว พอนนารี หรือ เขียว ปนนารี (Khieu Ponnary; ภาษาเขมร:ខៀវ ពណ្ណារី) เป็นภรรยาคนแรกของพล พต และเป็นพี่สาวของเขียว ธิริทธ์และเป็นพี่ภรรยาของเอียง ซารี เกิดที่จังหวัดพระตะบองเมื่อ พ.ศ. 2463 แก่กว่าน้องสาวของเธอถึง 12 ปี พ่อของเธอเป็นผู้พิพากษาและอพยพมายังพระตะบองระหว่างสงครามโลกครั้งที่สองพร้อมกับเชื้อพระวงศ์ฝ่ายหญิง พนนารีจบการศึกษาจากโรงเรียนสีสุวัตถิ์เมื่อ พ.ศ. 2483 และเป็นหญิงชาวกัมพูชาคนแรกที่สำเร็จการศึกษาในระดับปริญญาตรี
ใน พ.ศ. 2492 พนนารีเดินทางไปยังปารีสเพื่อศึกษาต่อทางด้านภาษาเขมรที่ปารีสพร้อมกับน้องสาว ธิริทธ์ได้แต่งงานกับเอียง ซารีที่ปารีสเมื่อ พ.ศ. 2494 หลังจากกลับมายังกัมพูชา พนนารีได้แต่งงานกับลต ซอหรือพล พตเมื่อ พ.ศ. 2499 พนนารีได้เป็นครูที่โรงเรียนสีสุวัตถิ์ ส่วนพล พตเป็นครูที่โรงเรียนจำเริญวิเชียซึ่งเป็นโรงเรียนเอกชน
ข้อมูลเกี่ยวกับบทบาทของพนนารีในพรรคช่วงแรกมีไม่มากนัก เธอได้เป็นเลขาธิการทั่วไปของพรรคประจำจังหวัดกำปงธมเมื่อ พ.ศ. 2516 และได้เป็นประธานสมาคมสตรีกัมพูชาประชาธิปไตยเมื่อ พ.ศ. 2519 พนนารีมีอาการของโรคจิตเภทเรื้อรังตั้งแต่ราว พ.ศ. 2518 เธอหวาดระแวงมากและเชื่อว่าชาวเวียดนามพยายามลอบฆ่าเธอและสามี พล พตหย่าขาดจากเธอใน พ.ศ. 2522 หลังจากที่เวียดนามรุกรานกัมพูชาและแต่งงานใหม่ พนนารีอยู่ภายใต้การดูแลของน้องสาว ต่อมา ใน พ.ศ. 2539 เธอและน้องสาวและน้องเขยได้รับการอภัยโทษจากรัฐบาลกัมพูชา เธอต้องอยู่ภายใต้การดูแลของน้องสาวจนเสียชีวิตที่ไพลินเมื่อ 1 กรกฎาคม พ.ศ. 2546
ยานิส วารูฟากิส
ยานิส วารูฟากิส (; ; เกิด 24 มีนาคม 2504) เป็นนักเศรษฐศาสตร์ชาวกรีก ปัจจุบันเขาเป็นรัฐมนตรีว่าการกระทรวงการคลังแห่งประเทศกรีซ ในการเลือกตั้งทั่วไปเดือนมกราคม 2558 เขาได้รับเลือกตั้งเข้ารัฐสภากรีก เป็นตัวแทนพรรคซีดดีซะ (Syriza) และดำรงตำแหน่งในรัฐบาลใหม่อเล็กซิส ซีปราสอีกสองวันถัดมา คือ วันที่ 27 มกราคม 2558 เขาเป็นนักเศรษฐศาสตร์การเมือง ศาสตราจารย์และผู้ประพันธ์ และมีสัญชาติกรีก-ออสเตรเลีย
วารูฟากิสเป็นผู้เข้าร่วมการอภิปรายปัจจุบันเรื่องวิกฤตโลกและทวีปยุโรป ผู้ประพันธ์"เดอะโกลบอลมิโนทอร์" และตำราวิชาการหลายเล่มในวิชาเศรษฐศาสตร์และทฤษฎีเกม เป็นศาสตราจารย์ทฤษฎีเศรษฐศาสตร์ที่มหาวิทยาลัยเอเธนส์และที่ปรึกษาเอกชนให้บริษัทแวลฟ์
รายชื่อตอนในอีวานเกเลียน มหาสงครามวันพิพากษา
ตอนที่ 25 "จุดจบสิ้น" และ 26 "ผู้ที่เรียกหาความรัก" ในฉบับโทรทัศน์นั้น เป็นตอนจบที่มีเนื้อหารวบรัดมากเกินไป และมีข้อบกพร่องหลายๆอย่าง ทำให้ถือว่าตอนที่ 25 และ 26 ในฉบับโทรทัศน์นั้นเป็น "ตอนจบที่ไม่สมบูรณ์" ทางทีวีโตเกียวจึงร่วมมือกับไกแน็กซ์ ทำตอนจบขึ้นมาใหม่ออกฉายในฉบับภาพยนตร์ นั่นก็คือ ผู้ชมที่ติดตามทีหลังสามารถข้ามสองตอนนี้ไปชมในฉบับปัจฉิมภาคได้เลย
แมสติก
แมสติก () หรือ มาตะกี่ เป็นยางไม้ที่ได้จากต้นพิสตาชีโอป่า ซึ่งเป็นไม้พุ่มถึงยืนต้นขนาดเล็ก ใบประกอบแบบขนนกคู่รูปไข่ เรียงสลับกัน ดอกออกตรงซอกใบ เป็นช่อสีแดง ดอกตัวผู้และดอกตัวเมียอยู่ต่างต้นกัน ผลรูปไข่กลับ มีเนื้อ ข้างในมีเมล็ดเดียว เมื่อสุกสีแดงปนส้ม พบมากในแถบบริเวณเมดิเตอร์เรเนียน
เมื่อลำต้นของพืชชนิดนี้แตกออกจะมียางไหลออกมา เมื่อแห้งจะมีสีเหลืองอ่อนหรือเหลืองอมเขียว โปร่งใสมันวาว และเปราะ
แมสติกใช้ทำเป็นหมากฝรั่งได้ ซึ่งคำว่าแมสติกแผลงมาจากคำภาษากรีกว่า "มัสตีคา" () ที่แปลว่า "เคี้ยว" นอกจากนี้ แมสติกยังมีฤทธิ์ต้านเชื้อแบคทีเรีย ใช้รักษาโรคทางระบบทางเดินอาหาร และใช้ทำน้ำมันหอมระเหยได้
ทวิช เสนีย์วงศ์ ณ อยุธยา
พลเอก ทวิช เสนีวงศ์ ณ อยุธยา (12 มกราคม พ.ศ. 2456 - ???) เป็นอดีตรัฐมนตรีว่าการกระทรวงกลาโหม และอดีตรัฐมนตรีช่วยว่าการกระทรวงกลาโหม ในรัฐบาลหม่อมราชวงศ์เสนีย์ ปราโมช และอดีตสมาชิกวุฒิสภา
พลเอก ทวิช เสนีวงศ์ ณ อยุธยา เกิดเมื่อวันที่ 12 มกราคม พ.ศ. 2456 เป็นบุตรของพันโท พระขยันสรกรณ์ (ประยูร เสนีวงศ์ ณ อยุธยา) กับนางชุบ (สกุลเดิม:จารุจินดา) มีพี่น้อง 8 คน สมรสกับนางลมุน คงสมบูรณ์
จบการศึกษาชั้นมัธยมศึกษาที่โรงเรียนวัดราชบพิธ แล้วจึงเข้าศึกษาต่อจนจบระดับอุดมศึกษาที่โรงเรียนนายร้อยทหารบก และจบหลักสูตรวิทยาลัยป้องกันราชอาณาจักรรุ่นที่ 3 พลเอก ทวิช รับราชการในกองทัพบก เคยดำรงตำแหน่งสำคัญต่าง ๆ เช่น ผู้บังคับบัญชากองพลทหารปืนใหญ่ต่อสู้อากาศยาน ผู้บัญชาการมณฑลทหารบกที่ 13 เจ้ากรมสรรพาวุธทหารบก เป็นต้น รับราชการมียศสูงสุดที่ พลเอก
ในพ.ศ. 2518 พลเอก ทวิช เสนีย์วงศ์ ณ อยุธยา ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลหม่อมราชวงศ์เสนีย์ ปราโมช ต่อมาในพ.ศ. 2519 ก็ได้รับการแต่งตั้งเป็นรัฐมนตรีช่วยว่าการกระทรวงกลาโหมในรัฐบาลหม่อมราชวงศ์เสนีย์ ปราโมช ก่อนที่จะดำรงตำแหน่งรัฐมนตรีว่าการกระทรวงกลาโหมเป็นครั้งที่ 2 เมื่อวันที่ 28 เมษายน พ.ศ. 2519 สืบแทน พลเอก กฤษณ์ สีวะรา ซึ่งถึงแก่อนิจกรรรมอย่างกระทันหัน นอกนากนี้พลเอก ทวิช เสนีย์วงศ์ ณ อยุธยา ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 3และวุฒิสภาไทย ชุดที่ 4
รักเธอไปทุกวัน
"รักเธอไปทุกวัน" เป็นซิงเกิลของวงโปเตโต้ กับค่ายจีนี่เรคอร์ดส ในเครือจีเอ็มเอ็ม แกรมมี่ ประพันธ์เนื้อร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย NY-Q ออกจำหน่ายครั้งแรกในปี พ.ศ. 2551 ในอัลบั้มพิเศษ Refresh
เพลง "รักเธอไปทุกวัน" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 มีนาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กูดพร้าว
กูดพร้าว () หรือ กูดต้น หรือ มหาสดำ เป็นพืชในวงศ์เฟินต้น (Cyatheaceae) กระจายพันธุ์ตามไหล่เขาในป่าดิบเขา บนพื้นที่สูงจากระดับน้ำทะเลต่ำกว่า 1,000 เมตร ทางตอนใต้ของจีน ไทย กัมพูชา มาเลเซียและอินโดนีเซีย กูดพร้าวเป็นหนึ่งในพันธุ์พืชที่อยู่ในอนุสัญญาไซเตส
กูดพร้าวสูงได้มากกว่า 5 เมตร ก้านใบยาว 30-40 เซนติเมตร ก้านใบด้านนอกมีปุ่มหนาม ก้านสีน้ำตาลเข้มถึงดำ บริเวณโคนก้านใบมีเกล็ดสีดำ เป็นเงาแข็ง ขอบสีซีด ใบเป็นใบประกอบขนนกสองชั้น มีขนหรือเกล็ดอยู่กระจายห่าง ๆ ใบย่อยคู่ล่างลดขนาดลง ยาวราว 10 เซนติเมตร มีรูปร่างไม่แน่นอน เกิดห่างกัน ใบย่อยที่ใหญ่กว่า ยาวถึง 40 เซนติเมตร กว้าง 14 เซนติเมตร รูปขอบขนาน ปลายสอบแหลมและมีติ่งที่ปลาย ใบย่อยชั้นที่สอง มีใบย่อยได้มากกว่ายี่สิบห้าคู่ ด้านบนมีขนหรือเกล็ดประปราย รูปหอกแกมขอบขนาน ปลายสอบแหลม โคนตัด แผ่นใบบาง ไม่มีก้านใบย่อย อับสปอร์มีขนาดเล็ก จัดเรียงตัวข้างแกนกลางของหยัก มีเยื่อหุ้มอินดูเซียขนาดเล็ก มีเกล็ดที่ขอบ เห็นได้เมื่อสปอร์ยังไม่แก่
ลำต้นของกูดพร้าวใช้เลี้ยงกล้วยไม้ได้ แพทย์ชนบทใช้เนื้อไม้ทำเป็นยาแก้ไข้ ใช้ฝนทาแก้ฝี แก้อักเสบ แก้บวม
คริสซี ทีเกน
คริสทีน ไดแอน "คริสซี" ทีเกน (; เกิด 30 พฤศจิกายน พ.ศ. 2528) เป็นนางแบบชาวอเมริกัน มีชื่อเสียงจากการถ่ายนิตยสาร "สปอตส์อิลลัสเตรตทิด ฉบับชุดว่ายน้ำ" (Sports Illustrated Swimsuit Issue) เมื่อปี พ.ศ. 2553 และปรากฏบนหน้าปกครบรอบห้าสิบปีของนิตยสารดังกล่าวร่วมกับนีนา อักดัล และลิลลี่ อัลดริดจ์ เมื่อปี พ.ศ. 2557
ปัจจุบันเธอรับงานเป็นพิธีกรในรายการ "ลิปซิงก์แบตเทิล" (Lip Sync Battle) คู่กับแอลแอล คูล เจ ทางช่องสไปก์ทีวี
คริสซี ทีเกน เกิดที่เมืองเดลตา รัฐยูทาห์ สหรัฐอเมริกา บิดามีเชื้อสายนอร์เวย์ กับวิไลลักษณ์ ไชยอุดม ไทเก้น มารดาชาวไทย บิดาประกอบอาชีพเป็นช่างไฟฟ้า ส่วนมารดาเกิดที่จังหวัดนครราชสีมา แต่ไปเติบโตที่จังหวัดศรีสะเกษ ก่อนย้ายมายังสหรัฐอเมริกาหลังสมรส
จากการงานของบิดาทำให้ครอบครัวของเธอต้องย้ายบ้านอยู่บ่อยครั้ง ได้แก่ รัฐฮาวาย, รัฐไอดาโฮ และซีแอตเทิล รัฐวอชิงตัน จนเมื่อทีเกนอยู่ในช่วงวัยรุ่น ครอบครัวของเธอก็ย้ายมาที่ฮันติงตันบีช รัฐแคลิฟอร์เนีย ที่ต่อมาช่างภาพได้มาพบเธอขณะทำงานที่ร้านขายอุปกรณ์โต้คลื่นและชี้ชวนให้เป็นนางแบบ
ทีเกนเริ่มรับงานนางแบบในสังกัดของไอเอ็มจีโมเดลส์ (IMG Models) ที่นิวยอร์ก ก่อนจะได้เป็นไอจีเอ็นเบ็บ (IGN Babe) ในปี พ.ศ. 2547 และยังได้เป็นนางแบบเสริมของเกมโชว์ "ดีลออร์โนดีล" (Deal or No Deal) ช่วงปี พ.ศ. 2549-2550 ซึ่งในปี พ.ศ. 2550 นั่นเธอได้ถ่ายแบบลงปฏิทินของนิตยสารแม็กซิม หลังจากนั้นเธอก็มีงานเข้ามาจำนวนมาก อาทิ งานโฆษณา และเป็นพิธีกรรับเชิญในรายการ อาทิ "อเมริกาส์เน็กซต์ท็อปโมเดล" (America's Next Top Model) และ"วอตช์วอทแฮปเพนไลฟ์" (Watch What Happens Live) และในปี พ.ศ. 2556 เธอได้เป็นพิธีกรในรายการเรียลลิตีโชว์ "โมเดลเอมโพลอี" (Model Employee) ทางช่องวายเอ็ชวัน
แต่ผลงานที่สร้างชื่อเสียงให้แก่ทีเกนมากที่สุดคือการร่วมถ่ายแบบนิตยสาร"สปอตส์อิลลัสเตรตทิด ฉบับชุดว่ายน้ำ" (Sports Illustrated Swimsuit Issue) จนได้ตำแหน่งเป็น "ดาวรุ่งแห่งปี" ซึ่งบรุกลิน เด็กเกอร์ เพื่อนนางแบบของเธอ เป็นผู้แนะนำนิตยสารที่ทีเกนถ่าย หลังจากนั้นทีเกนก็ถ่ายแบบนิตยสารนี้เรื่อยมา และได้ขึ้นปกครบรอบ 50 ปีของนิตยสารดังกล่าวร่วมกับนีนา อักดัล และลีลี อัลดริดจ์ เมื่อปี พ.ศ. 2557
นอกจากงานในวงการบันเทิงแล้ว ทีเกนยังเปิดบล็อกส่วนตัวที่มีงานเขียน และการทำอาหาร โดยเธอนำรายการอาหารต่าง ๆ จากการเดินทางทั่วโลกของเธอ และนำสูตรอาหารท้องถิ่นมาแนะนำแก่ผู้ติดตามบล็อก ซึ่งเธอเคยทำไก่ย่างแบบไทยมานำเสนอด้วย ซึ่งในปี พ.ศ. 2550 เธอได้ทำรายการ "คริสซีทีเกนส์ฮังกรี" (Chrissy Teigen's Hungry) ทางช่องคุกกิงแชนแนล ซึ่งเป็นเรื่องเกี่ยวกับรายการอาหารในงานแต่งของเธอกับคู่หมั้นคือจอห์น เลเจนด์ และมีภาพยนตร์เรื่อง "คุกกีส์แอนด์คอกเทลส์" (Cookies and Cocktails) ที่เป็นเนื้อหาเกี่ยวกับการทำอาหารผ่านช่องคุกกิงแชนแนล
ในปี พ.ศ. 2558 ทีเกนรับงานเป็นพิธีกรคู่กับแอลแอล คูล เจ ในรายการ "ลิปซิงก์แบตเทิล" (Lip Sync Battle) ทางช่องสไปก์ทีวี
คริสซี ทีเกนได้หมั้นกับจอห์น เลเจนด์ นักร้องชาวอเมริกัน เมื่อเดือนธันวาคม พ.ศ. 2554 ที่ต่อมาทั้งสองได้สมรสกันเมื่อวันที่ 14 กันยายน พ.ศ. 2556 ที่โกโม ประเทศอิตาลี โดยเพลง "ออลออฟมี" ผลงานเพลงหนึ่งของเลเจนด์ ได้ทีเกนซึ่งเป็นคู่หมั้นในขณะนั้นเป็นแรงบันดาลใจ
ทั้งสองมีบุตรด้วยกันสองคน เป็นบุตรสาวชื่อลูนา ซีโมน สตีเฟนส์ (; 14 เมษายน 2559) หรือชื่อภาษาไทยว่า "จันทร์เจ้า" และบุตรชายชื่อไมส์ ทีโอดอร์ สตีเฟนส์ (; 16 พฤษภาคม 2561)
การขนส่งระบบรางในประเทศเนปาล
รถไฟโดยสารที่ให้บริการในประเทศเนปาล ได้แก่ รถไฟรางแคบ ระยะทาง 59 กิโลเมตร ระหว่างเมืองจานักปุระ ในประเทศเนปาล กับเมืองไจนาการ์ ในประเทศอินเดีย ขนาดความกว้างราง 2 ฟุต 6 นิ้ว เส้นทางนี้มีต่อไปยังเมือง พิจาละปุระ แต่สะพานเสียหายจึงถูกปิดทาง ส่วนเมืองหลวงอย่างกาฐมาณฑุนั้น ไม่มีรถไฟผ่านเลย การรถไฟอินเดียให้บริการรถไฟข้ามชายแดนเข้ามาในเนปาลในระยะสั้น เป็นขบวนรถสินค้า วิ่งระหว่างเมือง รักเสาละ กับ ซีร์ซียา
จนถึงปี ค.ศ. 2014 เส้นทางของรถไฟเนปาลแท้ ๆ มีวิ่งระหว่างเมืองจานักปุระ-ไจนาการ์ เท่านั้น มีหัวรถจักรดีเซลที่ใช้งานได้เพียง 1 คัน ยี่ห้อแซดดีเอ็ม 524 ซึ่งอินเดียให้มาเพื่อใช้แทนรถจักรไอน้ำ
เส้นทางนี้ปิดให้บริการในปี ค.ศ. 2014 โดยมีแผนที่จะสร้างทางรถไฟขนาดกว้าง 1,676 มิลลิเมตร แทน โดยจะเปิดได้ในปี ค.ศ. 2017 นอกจากนี้ยังมีแผนจะสร้างทางรถไฟเชื่อมอินเดีย-เนปาล-จีน อีกด้วย
การรถไฟเนปาล ให้บริการรถไฟรางแคบระหว่างเมืองจานักปุระ-พิจาละปุระ (แต่เนื่องจากสะพานขาด จึงไม่สามารถเดินรถได้) โดยได้รับงบประมาณจากรัฐบาลเนปาล ส่วนรถไฟสินค้าวิ่งจากรักเสาละ ให้บริการโดยการรถไฟเนปาล และการรถไฟอินเดีย เพื่อนำสินค้าเข้ามาส่งที่หมู่บ้านซีร์ซียา นอกจากนี้ยังมีรถไฟรางแคบสายสั้นอีกเส้นหนึ่ง วิ่งไปยังเมืองจานักปุระอีกด้วย
เนปาลได้รับความช่วยเหลือจากอินเดีย ในการปรับขนาดทางรถไฟให้มีความกว้าง 1,676 มิลลิเมตร และสร้างส่วนต่อขยายไปยังเมืองบาร์ดิบาส และในปี ค.ศ. 2008 มีโครงการสรางทางรถไฟจากเมืองลาซาในทิเบต เข้าไปยังประเทศเนปาล
ปัญหาสิ่งแวดล้อมในสหรัฐ
มีปัญหาสิ่งแวดล้อมจำนวนมากในสหรัฐอเมริกา เช่นเดียวกับประเทศอื่น ๆ
ทั้งแนวคิดอนุรักษ์ธรรมชาตินิยม และสิ่งแวดล้อมนิยม ปรากฏในการอภิปรายทางการเมืองในช่วงยุคก้าวหน้าในช่วงต้นศตวรรษที่ 20 โดยมีสามตำแหน่งหลัก ได้แก่ ระบบเศรษฐกิจแบบเสรีนิยม ซึ่งถือว่าเป็นเจ้าของทรัพย์สินส่วนตัว—อันประกอบไปด้วย บริษัทไม้แปรรูปและเหมืองแร่ ที่ควรจะได้รับอนุญาตในการกระทำใด ๆ ต่อทรัพย์สินที่พวกเขาต้องการ
แนวคิดอนุรักษ์ธรรมชาตินิยม นำโดยประธานาธิบดีธีโอดอร์ โรสเวลต์ และกิฟฟอร์ด พินโชท์ ผู้เป็นพันธมิตรใกล้ชิด กล่าวว่าวิธีการระบบเศรษฐกิจแบบเสรีนิยมนั้นมีความสิ้นเปลืองมากเกินไปและไม่มีประสิทธิภาพ ในหลาย ๆ กรณี พวกเขาได้ตั้งข้อสังเกตว่าทรัพยากรทางธรรมชาติโดยส่วนใหญ่ในรัฐทางตะวันตกต่างมีเจ้าของแล้วโดยรัฐบาลกลาง พวกเขาได้ถกเถียงกันถึงแนวทางที่ดีที่สุดของการดำเนินการ ซึ่งเป็นแผนระยะยาวที่คิดโดยผู้เชี่ยวชาญของประเทศ เพื่อเพิ่มผลประโยชน์ทางเศรษฐกิจในระยะยาวจากทรัพยากรทางธรรมชาติ
แนวคิดสิ่งแวดล้อมนิยม เป็นตำแหน่งที่สาม นำโดยจอห์น มูเยอร์ (ค.ศ. 1838–1914) ความรักของมูเยอร์ที่มีต่อธรรมชาติ ทำให้เขาเป็นชาวอเมริกันผู้มีอิทธิพลที่สุดในด้านสิ่งแวดล้อมนิยม มูเยอร์ได้เทศน์แจงว่าธรรมชาติเป็นสิ่งศักดิ์สิทธิ์และมนุษย์เป็นผู้บุกรุก ซึ่งควรที่จะตระหนักแต่กลับไม่พัฒนา เขาได้ก่อตั้งเซียร์ราคลับ ที่ยังคงเป็นตัวแทนภาพลักษณ์ของการเคลื่อนไหวทางสิ่งแวดล้อม มูเยอร์เป็นผู้รับผิดชอบหลักในการกำหนดตำแหน่งทางสิ่งแวดล้อม ในการอภิปรายระหว่างแนวคิดอนุรักษ์ธรรมชาติกับสิ่งแวดล้อมนิยม
แนวคิดสิ่งแวดล้อมนิยมได้สอนว่าธรรมชาติแทบจะเป็นสิ่งศักดิ์สิทธิ์ และมนุษย์เป็นผู้บุกรุก แนวคิดนี้ได้อนุญาตสำหรับการท่องเที่ยวแบบจำกัด (เช่นการเดินป่า) แต่ไม่เห็นด้วยกับการมีรถยนต์ในอุทยานแห่งชาติ และแนวคิดนี้ไม่เห็นด้วยกับการตัดไม้บนที่ดินสาธารณะเป็นอย่างมาก และประณามอย่างรุนแรงต่อเขื่อนที่โรสเวลต์ได้รับการสนับสนุนสำหรับแหล่งน้ำ, ไฟฟ้า และการควบคุมน้ำท่วม โดยเฉพาะอย่างยิ่งความขัดแย้งที่มีต่อเขื่อนเฮชเฮชชีในอุทยานแห่งชาติโยเซมิตี ซึ่งโรสเวลต์ได้ทำการอนุมัติ และเป็นเครื่องมือผลิตน้ำประปาของซานฟรานซิสโก
สหรัฐอเมริกา เป็นประเทศที่มีการปล่อยคาร์บอนไดออกไซด์จากการเผาไหม้ของเชื้อเพลิงฟอสซิล มากเป็นอันดับสองรองจากประเทศจีน นโยบายพลังงานแห่งสหรัฐอเมริกาได้อภิปรายอย่างกว้างขวาง ถึงการเรียกร้องให้หลายประเทศได้มีบทบาทเป็นผู้นำในการต่อสู้กับภาวะโลกร้อน โดยที่สหรัฐอเมริกา เป็นหนึ่งในสองประเทศที่ไม่ได้ลงนามในพิธีสารเกียวโต
ตั้งแต่ประมาณ 86% ของพลังงานทุกประเภทที่ใช้ในประเทศสหรัฐอเมริกา มาจากเชื้อเพลิงฟอสซิล ที่ส่งผลต่อการปล่อยแก๊สเรือนกระจก นโยบายพลังงานของประเทศสหรัฐอเมริกาได้รับการกำหนดโดยรัฐบาลกลาง, รัฐ และหน่วยงานภาครัฐท้องถิ่น ซึ่งเน้นถึงปัญหาด้านการผลิตพลังงาน, การแบ่งปัน และการบริโภค เช่น ร่างประมวลข้อบังคับอาคาร และความก้าวหน้าไมล์สะสมแก๊ส
การรถไฟแห่งรัฐบาลเนปาล
การรถไฟแห่งรัฐบาลเนปาล (ตัวย่อ: NGR) เป็นเส้นทางรถไฟสายแรกของประเทศเนปาล ดำเนินการระหว่างปี ค.ศ. 1927 จนถึง ค.ศ. 1965 เชื่อมต่อระหว่างเมืองรักเสาละกับอัมเลขคัญชะ เป็นทางรถไฟรางแคบ ขนาดความกว้าง ระยะทาง 47 กิโลเมตร
ในปี ค.ศ. 1923 เจ. วี. คอลเลียร์ ได้ทำการควบคุมการก่อสร้างรถไฟเพื่อขนส่งขอนไม้จากเนปาลเข้าไปยังอินเดีย โดยได้รับอนุญาตจากนายกรัฐมนตรีเนปาล ในช่วงฤดูหนาวของปี ค.ศ. 1924 บริษัทมาร์ตินในโกลกาตา ได้มาทำการสำรวจเส้นทางเพื่อสร้างทางรถไฟไปยังเมืองอัมเลกงาน์จ
การก่อสร้างเริ่มต้นในปี ค.ศ. 1926 และเปิดใช้งานวันที่ 16 กุมภาพันธ์ ค.ศ. 1927 ขนาดความกว้างรางรถไฟ มีรถจักรไอน้ำ 7 คัน ตู้โดยสาร 12 คัน และตู้บรรทุกสินค้า 82 คัน โดยมีรถจักรไอน้ำการ์แรต ซึ่งผลิตโดยบริษัท เบเยอร์ พีคอก แอนด์คอมปะนี ในสหราชอาณาจักร
การให้บริการสิ้นสุดลงในปี ค.ศ. 1965 เมื่อมีการก่อสร้างถนนหนทางใหม่เพิ่มมากขึ้นเรื่อย ๆ
ก่อนที่ทางหลวงจะถูกสร้างขึ้น ทางรถไฟสายนี้เป็นเพียงสายเดียวที่เชื่อมระหว่างเมืองหลวงกาฐมาณฑุ กับประเทศอินเดีย โดยผู้โดยสารที่มาจากกาฐมาณฑุต้องเดินเขาก่อนที่จะมาขึ้นรถไฟที่สถานี ต่อมาได้สร้างทางหลวงตริภูวันขึ้นในปี ค.ศ. 1956 ทำให้การเดินทางสะดวกสบายมากขึ้น
ปรากฏในภาพยนตร์เนปาลเรื่อง "อามา" ("แม่") ฉายในปี ค.ศ. 1964
ครวญ สุทธานินทร์
พลเอก ครวญ สุทธานินทร์ (18 มิถุนายน พ.ศ. 2442 - ?) เป็นอดีตรัฐมนตรีว่าการกระทรวงกลาโหมในรัฐบาลนายสัญญา ธรรมศักดิ์ อดีตแม่ทัพภาคที่ 2 อดีตแม่ทัพภาคที่ 3 และอดีตรองประธานวุฒิสภาคนที่ 2
พลเอก ครวญ สุทธานินทร์ เกิดเมื่อวันที่ 18 มิถุนายน พ.ศ. 2442 ที่ตำบลขันเงิน อำเภอเมืองหลังสวน จังหวัดหลังสวน (ปัจจุบันคืออำเภอหลังสวน จังหวัดชุมพร) เป็นบุตรของนายแคล้ว สุทธานินทร์ กับนางกิ้ม (สกุลเดิม สร้างแก้ว) มีน้องชาย 1 คน คือนายนวล สุทธานินทร์ สมรสกับคุณหญิงสังวาลย์ สุทธานินทร์ มีบุตรธิดา 2 คน รับบุตรบุญธรรม 1 คน รวมมีบุตร 3 คน คือพลเอก ครวญ สุทธานินทร์ จบการศึกษาที่โรงเรียนนายร้อยทหารบก และจบหลักสูตรวิทยาลัยป้องกันราชอาณาจักร พลเอก ครวญ เคยดำรงตำแหน่งสำคัญต่าง ๆ เช่น เจ้ากรมยุทธศึกษาทหารบก แม่ทัพภาคที่ 2 แม่ทัพภาคที่ 3 นอกจากนี้ยังได้รับโปรดเกล้าฯ ให้เป็นนายทหารพิเศษ ประจำกองพันทหารม้าที่ 1 รักษาพระองค์ฯ
ในพ.ศ. 2517 พลเอก ครวญ สุทธานินทร์ ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลนายสัญญา ธรรมศักดิ์ และพ้นจากตำแหน่งไปหลังมีการเลือกตั้งสมาชิกสภาผู้แทนราษฎร ตามรัฐธรรมนูญแห่งราชอาณาจักรไทย พุทธศักราช 2517 นอกนากนี้พลเอก ครวญ สุทธานินทร์ ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 3และวุฒิสภาไทย ชุดที่ 4 และเป็นรองประธานวุฒิสภาคนที่ 2 ในวุฒิสภาไทย ชุดที่ 3
การรถไฟเนปาล
การรถไฟเนปาล (NRC) (ตัวย่อ NR / ने. रे) ดำเนินการโดยรัฐบาลเนปาล ให้บริการเส้นทางรถไฟสองสายในประเทศเนปาล ได้แก่ สาย Raxual-Sirsiya ระยะทาง 6 กิโลเมตร และสาย Jaynagar–Janakpur–Bijalpura ระยะทาง 53 กิโลเมตร
รถไฟสาย Raxual-Sirsiya (ซึ่งเคยดำเนินการโดยการรถไฟแห่งรัฐบาลเนปาล) และสาย Jaynagar–Janakpur–Bijalpura (NJJR) (ระยะทาง 39 กิโลเมตร สร้างโดยอังกฤษ) ซึ่งเป็นรถไฟรางแคบขนาด ได้เปิดให้บริการครั้งแรกในสมัย Rana
ทางรถไฟสาย Raxual-Sirsiya ระยะทาง 6 กิโลเมตร ได้เปิดใช้งานอย่างเต็มรูปแบบในปี ค.ศ. 2005 เพื่อใช้ขนส่งสินค้าจาก Sirsiya ไปยังสถานที่ต่าง ๆ ในประเทศอินเดีย เป็นทางรถไฟสายเศรษฐกิจของเนปาล
มีแผนเปิดเส้นทางรถไฟไปยังเมือง Amlekhganj อีกครั้ง เนื่องจากเป็นทางรถไฟสายเศรษฐกิจ และมีแผนสร้างทางรถไฟต่อขยายไปยัง Bardibas
นอกจากนี้ยังมีแผนสร้างทางรถไฟสายตะวันออก-ตะวันตก ผ่านกรุงกาฐมาณฑุ และสายเหนือ-ใต้ เชื่อมต่อกับจีนและอินเดีย แต่โครงการไม่คืบหน้า เนื่องจากติดปัญหาด้านการเมือง
ในเดือนสิงหาคม ค.ศ. 2012 เกิดอุบัติเหตุรถจักรตกราง แต่ไม่มีผู้โดยสารคนใดได้รับบาดเจ็บหรือเสียชีวิต
ดีไอวาย
ทำมันเอง () หรือ ดีไอวาย เป็นวิธีการสร้าง ดัดแปรหรือซ่อมบางสิ่งโดยปราศจากความช่วยเหลือของผู้เชี่ยวชาญหรือมืออาชีพ การวิจัยทางวิชาการอธิบายดีไอวายว่าเป็นพฤติกรรมที่ "ปัจเจกบุคคลใช้วัตถุดิบหรือวัตถุกึ่งดิบ (raw and semi-raw material) และชิ้นส่วนประกอบเพื่อผลิต เปลี่ยนรูปหรือสร้างใหม่ซึ่งทรัพย์สินที่มีรูปร่าง (material possession) ซึ่งรวมทรัพย์สินที่มาจากสิ่งแวดล้อมธรรมชาติ (เช่น ภูมิทัศน์) พฤติกรรมดีไอวายกระตุ้นได้โดยแรงจูงใจต่าง ๆ ซึ่งเดิมจำแนกเป็นแรงจูงใจตลาด (ประโยชน์ทางเศรษฐกิจ การไม่มีผลิตภัณฑ์ การขาดคุณภาพผลิตภัณฑ์ ความต้องการการปรับแต่ง) และการเสริมสร้างอัตลักษณ์ (ทักษะงานช่าง การหาชุมชน เอกลักษณ์)
สตี (พิธีกรรม)
พิธีสตี หมายถึงประเพณีการทำศพของชาวฮินดู พบในประเทศอินเดีย พิธีนี้เป็นการบูชายัญตนเองของหญิงหม้ายในพิธีศพของสามี บางครั้งเต็มใจ แต่บางครั้งก็ถูกคนอื่นบังคับ หญิงหม้ายที่ทำพิธีนี้จะถูกยกย่องให้เป็นมหาเทวีสตีมาตา และเรียกพื้นที่ที่ประกอบพิธีว่า สตีสถล (สตีสะถะละ) แล้วสร้างโบสถ์หรือวัดเพื่อให้ประชาชนกราบไหว้บูชาต่อไป
คำว่า “สตี” เป็นภาษาสันสกฤต แปลว่า “ภรรยาผู้ซื่อสัตย์” การเป็นสตรีผู้ทรงคุณความดีนั้นต้องซื่อสัตย์ต่อสามีอย่างสูง และต้องเมตตากรุณาต่อญาติพี่น้อง
พิธีการกระโดดเข้ากองไฟของหญิงหม้าย มีอยู่ 2 ลักษณะ ดังนี้
"กลุ่มหญิงหม้ายที่มีฐานะต่ำต้อย" หากสามีของหญิงหม้ายเสียชีวิต จะมีการจัดงานศพแบบกลางแจ้งนอกเมือง ซึ่งมีกองไฟกองใหญ่กองไว้ เมื่อศพของสามีกำลังถูกเผาอยู่นั้น ภรรยาก็จะกระโจนเข้าไปในกองไฟและถูกเผาตายตามไปด้วยเช่นกัน
"กลุ่มหญิงที่มีฐานะร่ำรวย" หากสามีของหญิงหม้ายที่มีฐานะ และมีทรัพย์สินมากเสียชีวิต ภรรยาของเขาจะจัดงานศพให้สามีเป็นอย่างดี มีการขุดหลุมลึกเท่าความสูงของสามี นำศพไปวาง ใส่เครื่องหอมลงไปและจุดไฟเผาภายในหลุมนั้น 
ส่วนหญิงหม้ายก็จะจัดงานรื่นเริง ร่วมงานกันอย่างสนุกสนาน โดยผู้ที่มาร่วมงานก็จะปลอบโยนเธอ หญิงหม้ายจะแจกทรัพย์สินเงินทองให้กับญาติพี่น้องและคนที่มาร่วมงาน จากนั้นก็จะนำหญิงหม้ายขึ้นนั่งบนหลังม้า(ต้องเป็นสีเทาหรือขาวเท่านั้น) และเดินไปยังหลุมที่เผาสามี ระหว่างทางก็จะปลอบโยนเธอตลอดทางจนถึงหลุมเผาศพ
เจนต์
เจนต์ () เป็นการเรียกเสียงกีตาร์ของดนตรีแนวเฮฟวีเมทัลซึ่งแตกแขนงมาจากโพรเกรสซิฟเมทัล เป็นศัพท์ที่สร้างขึ้นเพื่อใช้เรียกเสียงแตกโทนต่ำของกีตาร์ตั้งแต่สายที่ 6, 7, 8 ถึง 9 โดยมีวงมัชชุกกาห์ (Meshuggah) ของสวีเดนเป็นผู้นำในการเล่น และเรื่มมีวงอื่น ๆ นำเทคนิคนี้ไปใช้ อาทิ Animals As Leaders, Architects, Bulb, Periphery เป็นต้น
ลักษณะเฉพาะของเจนต์คือ มีลูกเล่นกีตาร์ที่เร็วและเปี่ยมด้วยพลัง โดยลักษณะของการตั้งสายกีตาร์ที่ต่ำกว่า Bb เป็นต้นไป ซึ่งจะเห็นได้ว่างานดนตรีของวงต่างประเทศหลาย ๆ วงมักจะนิยมใช้กีตาร์ 7-8 สายเป็นต้นไปเพื่อให้ได้เสียงที่ต่ำมาก ๆ ซึ่งในทางเทคนิคแล้วมีความสำคัญมากในการดีดให้เกิดเสียงแบบนี้ เนื่องจากมือขวาต้องอุดสายให้พอดี ไม่มากเกินไปจนความยาวต่อเนื่องของเสียงหายไป และไม่น้อยเกินไปจนเสียงขาดความกระชับ และที่สำคัญคือต้องดีดแรง เนื่องจากการเล่นกีตาร์ที่เสียงต่ำ ๆ หรือพวกแบริโทนกีตาร์ผ่านเสียงแตกที่มากเกินไปจะทำให้เสียงฟังไม่ชัดเจน ดังนั้นนักดนตรีแนวนี้จึงใช้เสียงแตกไม่มาก แต่จะใช้น้ำหนักการดีดเป็นอาวุธสำคัญที่จะทำให้การเล่นริฟฟ์หนัก ๆ มีความคมชัด หนักแน่น และกระชับ
สโมสรฟุตบอลบอร์นมัท
สโมสรฟุตบอลบอร์นมัท () เป็นสโมสรฟุตบอลอาชีพของอังกฤษ ตั้งอยู่ที่เมืองบอร์นมัท มณฑลดอร์เซต ปัจจุบันลงแข่งขันในระดับพรีเมียร์ลีก และใช้สนามดีน คอร์ท (วิตาลิตี สเตเดียม) เป็นสนามเหย้าของสโมสร
บอร์นมัทเลื่อนชั้นขึ้นมาเล่นในระดับพรีเมียร์ลีกเป็นครั้งแรกในฤดูกาล 2015–16 ซึ่งนับเป็นครั้งแรกในประวัติศาสตร์ของสโมสร นับตั้งแต่เริ่มก่อตั้งสโมสรในปี ค.ศ. 1890
เทศกาลคฒิมาอี
เทศกาลคฒิมาอี (; ) เป็นพิธีบูชายัญที่จัดขึ้นทุก 5 ปีที่วัดคฒิมาอี แห่งเมืองพริยารปุระ อำเภอพารา ซึ่งอยู่ห่างออกไปทางใต้ประมาณ ของเมืองหลวงกาฐมาณฑุ ทางภาคใต้ของประเทศเนปาล ใกล้ชายแดนอินโด-เนปาล และแดนติดกับรัฐพิหาร (ประเทศอินเดีย) มีการเฉลิมฉลองเป็นหลักโดยชาวมะเทสี และชาวรัฐพิหาร โดยเป็นเหตุการณ์ที่เกี่ยวข้องกับการฆ่าสัตว์บูชายัญครั้งใหญ่ ซึ่งประกอบด้วย ควาย, หมู, แพะ, ไก่, หนู และนกพิราบ – โดยมีเป้าหมายเพื่อการเซ่นสังเวยให้แก่เจ้าแม่คฒิมาอี ซึ่งเป็นเทพีแห่งอำนาจ
ประมาณ 5 ล้านคนมีส่วนร่วมในการจัดงานเทศกาล ซึ่งเป็นชาวมะเทสีและ 70% ของผู้ที่ชื่นชอบจากรัฐของประเทศอินเดีย ทั้งรัฐอุตตรประเทศ และรัฐพิหาร ที่เขาร่วมเทศกาลในประเทศเนปาลเพื่อเลี่ยงการประกาศห้ามการฆ่าสัตว์บูชายัญในรัฐของตัวเอง โดยผู้เข้าร่วมเชื่อว่าการฆ่าสัตว์บูชายัญเพื่อเซ่นสังเวยให้แก่เจ้าแม่คฒิมาอี จะช่วยให้ยุติสิ่งเลวร้ายและนำมาซึ่งความเจริญรุ่งเรือง
มีการแจ้งประท้วงต่อเทศกาลนี้เป็นจำนวนมากโดยกลุ่มพิทักษ์สิทธิสัตว์ และชาวเนปาลที่นับถือฮินดูจากภูมิภาคฮิลล์
ณ วันที่ 28 กรกฎาคม ค.ศ. 2015 เทศกาลนี้ได้รับการประกาศห้ามจากรัฐบาลเนปาลแล้ว
กระทรวงมหาดไทยของประเทศอินเดีย ได้กำกับรัฐพิหาร และรัฐอุตตรประเทศ ในการตรวจสอบเพื่อความแน่ใจว่าไม่มีการส่งเหล่าสัตว์ไปยังประเทศเนปาลสำหรับเทศกาลนี้
พลอยชมพู
ญานนีน ภารวี ไวเกล (เกิด 30 กรกฎาคม พ.ศ. 2543) ชื่อเล่น พลอยชมพู เป็นนักร้องและนักแสดงลูกครึ่งไทย-เยอรมัน มีชื่อเสียงจากการแสดงในมิวสิกวีดิโอเพลง "ไกลแค่ไหนคือใกล้" ของ วงเก็ตสึโนวาเมื่อปี 2555 และต่อมาได้คัฟเวอร์เพลงออกเผยแพร่ในปีถัดมาบนช่องยูทูบของเธอที่ชื่อ "Jannine Weigel" ทำให้เธอมีชื่อเสียงทางดนตรี เป็นศิลปินสังกัดจีเอ็มเอ็ม แกรมมี่ ในกลางเดือนมีนาคม พ.ศ. 2558 เธอออกซิงเกิ้ลแรกแนวป็อปร็อกชื่อ "ชักดิ้นชักงอ"
ญานนีนเกิดที่เมืองสไตน์เฟิร์ต ในประเทศเยอรมนีและเติบโตอยู่ที่นั่นจนอายุ 10 ปี ในเดือนกรกฎาคม พ.ศ. 2553 ครอบครัวของเธอได้ย้ายมาอยู่เมืองไทยจนปัจจุบัน เธอมีพี่ชายทั้งหมด 3 คนเป็นคนสุดท้องจบการศึกษาระดับอนุบาลจากเซนท์มาติน เมืองสไตน์เฟิร์ต ประเทศเยอรมนี จบการศึกษาระดับประถม ที่โรงเรียนเรเก่นโบเก่นชูเล เมืองสไตน์เฟิร์ต ประเทศเยอรมนี ปัจจุบันกำลังศึกษาปริญญาตรีล่วงหน้า สัมฤทธิบัตร มหาวิทยาลัยสุโขทัยธรรมาธิราช คณะศิลปศาสตร์ สาขาวิชาภาษาอังกฤษ และจบการศึกษาระดับชั้นมัธยมศึกษาตอนต้นกับสถาบันทางไกล
พลอยชมพูได้เข้าสู่วงการบันเทิงไทยโดยผ่านโมเดลลิ่ง ในปี พ.ศ. 2553 อีกทั้งมีโอกาสแสดงภาพยนตร์โฆษณาบางส่วน และประกวดหนูน้อยนพมาศและหนูน้อยสงกรานต์ เมื่ออายุได้ 11 ปี พลอยชมพูสนใจที่จะเป็นนักร้อง จึงฝึกฝนร้องเพลงด้วยตนเองอยู่ 3 เดือนอีกทั้งยังสมัครเข้าประกวดร้องเพลงในรายการ "ซิงกิ้งคิดส์" โดยพลอยชมพูได้รางวัลรองชนะเลิศอันดับ 2 จากนั้นก็ได้รับการติดต่อจากค่ายจีเอ็มเอ็ม แกรมมี่ และได้มาร่วมแสดงมิวสิควิดิโอเพลง "ไกลแค่ไหนคือใกล้" ของวง เก็ตสึโนวา และได้เข้าเป็นศิลปินฝึกหัดในแกรมมี่เมื่อเดือนตุลาคม พ.ศ. 2555
ในปี พ.ศ. 2558 พลอยชมพูมีผลงานเพลงเป็นของตนเอง "ชักดิ้นชักงอ" ทำให้เธอเป็นที่รู้จักในวงการอย่างเป็นทางการ จากนั้นก็มีผลงานละครเรื่องแรกเช่นกัน ในละครเรื่อง "บัลลังก์เมฆ" รับบทเป็น วีรินทร์ ร่วมกับจุฑาวุฒิ ภัทรกำพล ในปีเดียวกัน เธอมีผลงานภาพยนตร์เรื่องแรกคือ "รุ่นพี่" อีกด้วย
ปี 2561 นั้นหลังหมดสัญญาได้ย้ายสังกัดมาอยู่ค่ายยูนิเวอร์ซัล มิวสิค (ประเทศไทย) ภายใต้ยูนิเวอร์ซัล มิวสิค กรุ๊ป มีซิงเกิล "ปากร้าย ใจรัก" และได้ไปเป็นหนึ่งในผู้เข้าแข่งขันในรายการ The Mask Line Thai ในฉายา "หน้ากากปลากัด"
รายชื่อสถานีรถไฟในประเทศเนปาล
บทความนี้แสดงรายชื่อ สถานีรถไฟในประเทศเนปาล
ประเทศเนปาลมีทางรถไฟ 1 สาย ซึ่งเป็นสายย่อยแยกมาจากทางหลักในประเทศอินเดีย วิ่งระหว่างเมืองชัยนคร-ชนักปุระ มีส่วนต่อขยายไปยังเมือง Bardibas
รายชื่อตัวละครในอีวานเกเลียน
รายชื่อตัวละครและเทวทูตในอะนิเมะซีรีส์เรื่อง "อีวานเกเลียน"
อิคาริ เก็นโด (碇 ゲンドウ) หรือนามสกุลเดิมคือ โรกุบุนงิ เป็นผู้บัญชาการของเนิร์ฟ เป็นบิดาของอิคาริ ชินจิ รับผิดชอบงานด้านการพัฒนาอีวานเกเลียน และดำเนินแผนพัฒนามนุษยชาติให้เป็นไปตามที่เซเล่ต้องการ อย่างไรก็ตาม เก็นโดก็มีแผนการณ์ของตัวเองที่อยู่เหนือความคาดหมายของเซเล่
ศาสตราจารย์ ฟุยูสึกิ โคโซ (冬月 コウゾウ) เป็นรองผู้บัญชาการของเนิร์ฟ อดีตเขาเป็นอาจารย์ประจำวิชาอภิปรัชญาที่มหาวิทยาลัยเคียวโตะ ตัวเขาได้สนใจในงานวิจัยและทฤษฎีของอิคาริ ยูอิ (ภรรยาของเก็นโด) และกลายเป็นอาจารย์ที่ปรึกษาของยูอิ ต่อมายูอิจึงแนะนำเขาให้รู้จักกับเก็นโด ภายหลัง 2nd impact เขากับเก็นโดได้เดินทางไปยังซากของทวีปแอนตาร์กติกา เขาไม่เห็นด้วยที่เก็นโดจะไปทำงานให้กับองค์กรประหลาดที่ชื่อว่าเซเล่หลังเขาทราบว่า เซเล่เป็นผู้อยู่เบื้องหลัง 2nd impact เก็นโดได้พาเขาไปชมจีโอฟร้อนท์และฐานบัญชาการเนิร์ฟที่กำลังก่อสร้าง และเอ่ยปากชวนเขามาทำงานด้วยในตำแหน่งรองผู้บัญชาการ
คะสึรางิ มิซาโตะ (葛城 ミサト) เป็นหัวหน้าฝ่ายยุทธการของเนิร์ฟ รับผิดชอบการออกปฏิบัติการของอีวานเกเลียน, การป้องกันเมืองนีโอโตเกียว-03 และการกำจัดเทวทูต เธอเป็นผู้รอดชีวิตเพียงคนเดียวของคณะสำรวจและวิจัยประจำฐานปฏิบัติการที่สอง สหประชาชาติ ที่ทดลองกับร่างของอดัมจนเกิด 2nd impact ซึ่งเธอได้สูญเสียบิดาในคราวนั้น นอกจากนี้เธอยังรับหน้าที่เป็นผู้ปกครองของ อิคาริ ชินจิ และ โซรีว อะสึกะ และเธอยังมีความสัมพันธ์ฉันท์ชู้สาวกับคาจิ เรียวจิ
ดร. อาคางิ รึสึโกะ (赤木 リツコ) เป็นหัวหน้าฝ่ายเทคนิคและวิจัยของเนิร์ฟ รับผิดชอบในการพัฒนาอีวานเกเลียน, อุปกรณ์สนับสนุนอีวานเกเลียน และดูแลซุปเปอร์คอมพิวเตอร์เมไจทั้งสามเครื่องของศูนย์บัญชาการ ซึ่งเป็นคอมพิวเตอร์ที่จำลองพฤติกรรมและวิธีคิดมาจากมารดาของเธอ ริสึโกะเป็นเพื่อนสนิทกับทั้งมิซาโตะและคาจิตั้งแต่สมัยเรียน
คาจิ เรียวจิ (加持 リョウジ) เป็นสายลับของรัฐบาลญี่ปุ่นที่ถูกส่งมายังเนิร์ฟสาขาญี่ปุ่น โดยได้ดำรงตำแหน่งหัวหน้าฝ่ายตรวจสอบ อย่างไรด็ตาม คาจิไม่ได้มีวัตถุประสงค์ส่วนตัวใดๆ เขาเพียงแค่ต้องการจะรู้ว่าความจริงคืออะไร ใครต้องการและมีแผนการณ์จะทำอะไร ทั้งเก็นโด, เซเล่, แผนพัฒนามนุษยชาติ เขาเป็นหนึ่งในไม่กี่คนที่รู้ความลับจำนวนมาก
ร้อยโท ฮีวงะ มาโกโตะ (日向 マコト) เป็นเจ้าหน้าที่ประจำแผนกสั่งการ ศูนย์บัญชาการเนิร์ฟ เขาเป็นพวกบ้าหนังสือ และมักจะเอาการ์ตูนมาอ่านเวลาว่าง
ร้อยโทหญิง อิบุกิ มายะ (伊吹 マヤ) เจ้าหน้าที่ประจำแผนกสั่งการ ศูนย์บัญชาการเนิร์ฟ เธอมีความชื่นชมในตัว ดร. อาคางิ ริสึโกะมาก และมักจะเรียกริสึโกะว่า "รุ่นพี่" เสมอ
ร้อยโท อาโอบะ ชิเงรุ (青葉 シゲル) เจ้าหน้าที่ประจำแผนกสั่งการ ศูนย์บัญชาการเนิร์ฟ เขามักจะนำกีตาร์ขึ้นมาเล่นในเวลาว่าง
พรรคแรงงานอินโดนีเซีย
พรรคแรงงานอินโดนีเซีย (; , PBI) เป็นพรรคการเมืองในประเทศอินโดนีเซีย พรรคนี้ก่อตั้งในฐานะสหภาพการค้าระดับชาติในชื่อแนวร่วมแห่งชาติอินโดนีเซียเมื่อ 15 กันยายน พ.ศ. 2488 และหลังจากมีการประชุมใหญ่เมื่อ 9 พฤศจิกายน พ.ศ. 2488 ได้ตัดสินใจเปลี่ยนเป็นพรรคการเมืองใช้ชื่อพรรคแรงงานอินโดนีเซีย ในช่วงแรก พรรคนี้ทำงานอย่างโดดเดี่ยว ในขณะที่ญี่ปุ่นเข้ายึดครองใน พ.ศ. 2489 เซเตียจิดซึ่งลี้ภัยไปเนเธอร์แลนด์ได้กลับมายังอินโดนีเซีย และเป็นหัวหน้าพรรค เซเตียจิดเข้ามากุมอำนาจในพรรคและมีความสัมพันธ์อันดีกับรัฐบาลซูการ์โน และมีความใกล้ชิดกับพรรคสังคมนิยม
พรรคนี้เข้าร่วมกับกลุ่มสนับสนุนรัฐบาลที่เรียก "กนเซนสตราซี นาซียนนัล" ที่ก่อตั้งขึ้นในเดือนพฤษภาคม พ.ศ. 2489 ในเดือนตุลาคม พ.ศ. 2489 รัฐบาลได้ขยายแนวร่วมออกไปเพื่อรวมผู้นำจากหลายพรรคกการเมือง แนวร่วมใหม่ที่เรียกซายับกีรีได้สนับสนุนข้อตกลงลิงกายาตีกับรัฐบาลเนเธอร์แลนด์ ซายับกีรีนี้ประกอบด้วยพรรคแรงงานอินโดนีเซีย พรรคสังคมนิยม เปซินโด และพรรคคอมมิวนิสต์อินโดนีเซีย ต่อมาซายับกีรีเปลี่ยนชื่อเป็นแนวร่วมประชาธิปไตยประชาชน
ในปลายเดือนสิงหาคม พ.ศ. 2491 ได้รวมพรรคแรงงานอินโดนีเซียเข้ากับพรรคคอมมิวนิสต์อินโดนีเซีย ในเดือนธันวาคม พ.ศ. 2492 กลุ่มหนึ่งของพรรคได้ออกมาปฏิเสธการรวมตัวกับพรรคคอมมิวนิสต์และก่อตั้งพรรคใหม่คือพรรคแรงงาน นำโดยอดีตหัวหน้าพรรคสังคมนิยม อิสกันดาร์ เทยาซุกมานา
คะรา
คะรา () หรือชื่อทางการตลาดคือ สตูดิโอคะรา (Studio Khara) เป็นบริษัทผลิตอนิเมะของญี่ปุ่นที่เป็นที่รู้จักจากผลงานเรื่อง "" ก่อตั้งโดย ฮิเดะอะกิ อันโนะ เมื่อเดือนพฤษภาคม พ.ศ. 2549 โดยผู้กำกับอันโนะได้แยกตัวออกมาจากไกแน็กซ์ ตัวเขาดำรงตำแหน่งประธานบริหารและหัวหน้าผู้กำกับภาพ ชื่อคะรา มาจากคำในภาษากรีก χαρα ที่มีความหมายว่า "สนุก"
พระวรปิตา
พระวรปิตา เป็นพระราชบิดาของพระเจ้าวรวงศาธรรมิกราช เดิมเป็นสามัญชน นามเดิมไม่ปรากฏ เมื่อพระหน่อแก้วกุมารสวรรคต ทางราชสำนักล้านช้างได้เลือกเจ้าวรวงศาขึ้นเป็นกษัตริย์เมื่อ พ.ศ. 2139 แต่เนื่องจากขณะนั้น เจ้าวรวงศาพระชนม์เพียง13 พรรษา จึงให้พระวรปิตาขึ้นเป็นผู้สำเร็จราชการ จนกระทั่งพระเจ้าวรวงศาพระชนม์ครบ 15 พรรษา พระวรปิตาไม่ยอมคืนอำนาจแต่ต้องการกำจัดพระเจ้าวรวงศาเพื่อเป็นกษัตริย์เสียเอง จึงเกิดรบพุ่งกับพระยาแสนหลวงที่เป็นญาติฝ่ายมารดาของพระเจ้าวรวงศา ในที่สุดได้ไกล่เกลี่ยกัน พระเจ้าวรวงศาได้ขึ้นครองราชย์ดังเดิม
ต่อมา ใน พ.ศ. 2140 พระวรวงศากับพระยาแสนหลวงยกทัพไปกวาดต้อนครัวลาวที่เชียงใหม่ที่ถูกกวาดต้อนไปแต่ครั้งพม่าตีล้านช้างกลับมา พระวรปิตาถือโอกาสนี้ก่อกบฏ โดยเมื่อทัพของพระเจ้าวรวงศาและพระยาแสนหลวงกลับมาถึงใน พ.ศ. 2142 พระวรปิตาสั่งปิดประตูเมือง ไม่ให้เข้าเมือง เกิดรบพุ่งกัน 4 เดือน พระเถระอาวุโสจึงไกล่เกลี่ยให้คืนดีกัน พระวรปิตาได้เป็นเจ้าเมืองมรุกขนครหรือนครพนม ต่อมาใน พ.ศ. 2145 พระเจ้าวรวงศายกทัพขึ้นไปหลวงพระบางเพื่อตั้งรับทัพพม่าที่เข้ามาตีไทใหญ่ พระวรปิตาก่อกบฏ ยกทัพมายึดเวียงจันทน์ พระเจ้าวรวงศาจึงให้พระยาแสนหลวงยกทัพมายึดเวียงจันทน์คืน พระวรปิตาเป็นฝ่ายแพ้หลบหนีไป ก่อนจะถูกจับตัวได้ที่เมืองปากซัน หลังจากนั้น พระวรปิตาได้ขออภัยโทษและออกบวชตลอดชีวิต
ดอกไม้ใต้เมฆ
เกิดกบฏขึ้นในวังใต้เมฆ แห่งแคว้นเวียงพะเนิน เจ้าชายธาวิณดรณสกลสิทธิ์ เจ้าชายรัชทายาทของเจ้าสัตยาสกลสิทธิ์ ต้องหนีการตามล่าของสามนายพลโหด ภูผา อินทรี และขุนพล โดยมีองครักษ์ กามิน และลูกชาย แทน พาหนีข้ามแดน ธาวินต้องปกปิดฐานะที่แท้จริง มาซ่อนตัวอยู่ในประเทศไทย
ฟลายมีทูเดอะมูน
"ฟลายมีทูเดอะมูน" (Fly Me to the Moon) หรืออีกชื่อคือ "อินอะเธอร์เวิร์ด" (In Other Words) เป็นเพลงสากลอมตะ ออกซิงเกิลครั้งแรกในปี ค.ศ. 1954 โดย เคย์ บัลลาร์ด หลังจากนั้นก็ถูกนำมาบันทึกเสียงโดยใส่ทำนองแนวแจ็สอยู่หลายต่อหลายครั้ง จนในที่สุดก็กลายเป็นเพลงในวัฒนธรรมสมัยนิยม โดยฉบับที่นิยมที่สุดคือฉบับที่ร้องโดย แฟรงก์ ซินาตรา ในปี 1964
ในปี 1999 หอเกียรติยศนักแต่งเพลงสหรัฐอเมริหา ได้ยกให้เพลงฟลายมีทูเดอะมูน เป็น "เพลงค้างฟ้า" (Towering song) นอกจากนี้ เพลงฟลายมีทูเดอะมูน ยังถูกเปิดระหว่างปฏิบัติการอะพอลโล 10 ขององค์การนาซาในขณะที่กำลังโคจรรอบดวงจันทร์ ต่อมาในปฏิบัติการอะพอลโล 11 บัสซ์ อัลดริน นักบินอวกาศได้เปิดเพลงฟลายมีทูเดอะมูน ฉบับแฟรงก์ ซินาตรา จากเครื่องเล่นเพลงพกพาระหว่างที่เขาลงไปเหยียบผิวดวงจันทร์ นับเป็นบทเพลงแรกของมนุษยชาติที่ถูกได้ยินบนดวงจันทร์
บอร์นทูดาย (อัลบั้ม)
บอร์นทูดาย () คือสตูดิโออัลบั้มลำดับที่สองของลานา เดล เรย์ นักร้อง นักแต่งเพลงหญิงชาวอเมริกัน ออกจำหน่ายเมื่อวันที่ 27 มกราคม พ.ศ. 2555 โดยค่ายอินเตอร์สโคป โพลีดอร์ และสเทรนเจอร์ ในอัลบั้มนี้เพื่อให้ได้ดนตรีตามที่เธอต้องการ เดลเรย์ได้ทำงานร่วมกับโปรดิวเซอร์หลายคน ประกอบด้วย แพทริก เบอร์เกอร์, เจฟฟ์ บาห์สเกอร์, คริส ไบรด์, อีมิล เฮย์นี, จัสติน ปาร์กเกอร์, ริก โนเวลส์, รอบอป็อป และอัล ชัซ การบันทึกเสียงส่วนใหญ่พวกเขาพยายามให้ออกมาในแนวบาโรกป็อป ที่มีอิทธิพลเพิ่มเติมมาจากเพลงแนวออลเทอร์นาทิฟ ฮิปฮอป และทริปฮอป ความคิดเห็นจากนักวิจารณ์ดนตรีร่วมสมัยที่ต่ออัลบั้ม"บอร์นทูดาย" นั้นถูกแบ่งออก โดยบางส่วนนั้นยกย่องในด้านการผลิตที่โดดเด่น ในขณะเดียวกันความซ้ำซากของมันและเนื้อหาที่เร้าอารมณ์เป็นแนวโน้มที่ทำให้โดนร้องเรียนอยู่เป็นประจำ อัลบั้มเปิดตัวที่อันดับ 2 ในชาร์ต"บิลบอร์ด" 200 มียอดขาย 77,000 ชุด ในสัปดาห์แรก อัลบั้มนี้ได้รับรางวัลแผ่นเสียงทองคำขาวสำหรับยอดขายกว่า 1 ล้านชุดโดยสมาคมผู้ประกอบกิจการเพลงของสหรัฐอเมริกา ทั้งนี้"บอร์นทูดาย"ได้ทำอันดับได้สูงสุดที่อันดับ 11 ในอินเตอร์เนชั่นแนลเรเคิดส์ชาร์ต และในเดือนกรกฎาคม พ.ศ. 2557 อัลบั้มนี้มียอดขายทั่วโลกมากกว่า 4 ล้านชุด เมื่อนับรวมกับอีพี"พาราไดซ์" และอัลบั้มรีแพ็กเกจด้วยแล้ว จะมียอดขายรวมทั้งหมดมากกว่า 7 ล้านชุด
หลังจากบรรลุผลสำเร็จในการเปิดตัวรอบปฐมทัศน์ผ่านเครือข่ายออนไลน์ในวันที่ 29 มิถุนายน พ.ศ. 2555 "วิดิโอเกมส์" ได้ถูกเลือกเป็นซิงเกิลนำที่ถูกปล่อยจากอัลบั้ม"บอร์นทูดาย"ในวันที่ 17 ตุลาคม พ.ศ. 2555 โดยทำอันดับได้สูงสุดที่อับดับ 91 บนชาร์ต"บิลบอร์ด" ฮอต 100 ตามด้วยซิงเกิล "บอร์นทูดาย", "ออฟทูเดอะเรซิส", "บลูยีนส์", "ซัมเมอร์ไทม์แซดเนสส์", "เนชั่นแนลแอนเธม", และ"ดาร์กพาราไดซ์" ซิงเกิล "ซัมเมอร์ไทมม์แซดเนสส์" ได้ถูกปล่อยอีกครั้งหนึ่งในวันที่ 11 กรกฎาคม พ.ศ. 2556 เป็นฉบับรีมิกซ์จากเซดริค เจอร์เวียส และเป็นซิงเกิลที่ทำอันดับสูงสุดของเดลเรย์ในสหรัฐอเมริกา โดยอยู่ที่อันดับ 6 บนชาร์ต"บิลบอร์ด" ฮอต 100 นอกจากนี้เดลเรย์ยังได้โปรโมตอัลบั้มนี้โดยการแสดงถ่ายทอดสดผ่านรายการโทรทัศน์หลายแห่ง รวมถึงการแสดงสดในรายการ"แซตเทอร์เดย์ไนต์ไลฟ์"ที่ได้รับการวิพากษ์วิจารณ์อย่างกว้างขวาง "บอร์นทูดาย"ได้ออกวางจำหน่ายอีกครั้งหนึ่งในวันที่ 9 พฤศจิกายน พ.ศ. 2555 มีชื่อฉบับว่า "เดอะพาราไดซ์อิดิชั่น" ซึ่งเป็นชุดที่มาพร้อมกับอีพีที่สามของเธอ"พาราไดซ์"
ทางหลวงตริภูวัน
ทางหลวงตริภูวัน (, ) เชื่อมต่อระหว่างชานกรุงกาฐมาณฑุ กับเมือง Birganj และ Raxaul บนพรมแดนเนปาล-อินเดีย โดยจะเชื่อมต่อกับทางหลวงแผ่นดินหมายเลข 28 และ 28A ที่เมืองลัคเนา ประเทศอินเดีย
ชื่ออย่างไม่เป็นทางการคือ บายโรด () ทางหลวงตริภูวันเป็นทางหลวงสายแรกของประเทศเนปาล เชื่อมต่อระหว่างเมือง Naubise (ห่างจากาฐมาณฑุ 25 กิโลเมตร) กับพรมแดนเนปาล-อินเดีย ทั้งทางหลวงตริภูวันและท่าอากาศยานนานาชาติตริภูวัน ต่างก็ตั้งชื่อเพื่อเป็นการสรรเสริญสมเด็จพระเจ้าตริภูวันแห่งเนปาล
การก่อสร้างเสร็จสิ้นในปี ค.ศ. 1956 เป็นถนนสายแรกที่เชื่อมกับอินเดีย ในปี ค.ศ. 1959 เปิดให้บริการรถโดยสารประจำทางบนทางหลวง ดำเนินการโดยการบริการการขนส่งเนปาล เส้นทางรถโดยสารสิ้นสุดที่เมือง Amlekhganj ซึ่งสามารถต่อรถไฟไปยังเมือง Birgunj และ Raxaul ได้
ก่อนสร้างทางหลวงสายนี้ขึ้น นักเดินทางจำเป็นต้องการใช้เส้นทางผ่านไปยังเมือง Kulekhani, Chitlang, Chandragiri Pass และ Thankot
เส้นทางจะผ่านเข้าไปในภูมิภาค Terai หลังจากนั้นจะลัดเลาะไปตามภูเขา Sivalik Hills ทางเหนือของเมือง Hetauda ระยะทางรวมทั้งสิ้น ที่เมือง Naubise ทางหลวงตริภูวัน จะไปสิ้นสุดที่แยกทางหลวง Prithvi
ที่หมู่บ้าน Daman จะมีจุดชมวิวเทือกเขาหิมาลัย ซึ่งจะเห็นได้ตั้งแต่ยอดเขา Dhaulagiri ทางตะวันตก ไปจนถึงยอดเขาเอเวอเรสต์ทางตะวันออก
เมือง Hetauda เป็นจุดรวมของทางหลวง Mahendra และทางหลวงตริภูวัน
พระครูนิทัศนพลธรรม (ต่อ พลธมฺโม)
พระครูนิทัศนพลธรรม (ต่อ พลธมฺโม) (12 มีนาคม พ.ศ. 2462 - ) เป็นพระเถระชั้นผู้ใหญ่อีกท่านหนึ่งในจังหวัดนครสวรรค์ เป็นเจ้าอาวาสวัดเขาแก้ว และผู้รับใบอนุญาตโรงเรียนพยุหะวิทยา (วัดเขาแก้ว)
พระครูนิทัศนพลธรรม (ต่อ พลธมฺโม) นามเดิม ต่อ มากบุญ เกิดเมื่อวันที่ 12 มีนาคม พ.ศ. 2462 ตรงกับวันพุธขึ้น 11 ค่ำ เดือน 4 ปีมะเมีย ณ บ้านเลขที่ 265 หมู่ 5 ตำบลพยุหะ อำเภอพยุหะคีรี จังหวัดนครสวรรค์ โยมบิดาชื่อนายยา โยมมารดา นางน้อย มากบุญ
พระครูนิทัศนพลธรรม (ต่อ พลธมฺโม) ได้อุปสมบท เมื่อวันที่ 15 พฤษภาคม พ.ศ. 2483 ณ พัทธสีมาวัดเขาแก้ว โดยมีพระธรรมไตรโลกาจารย์ (ยอด อกฺกวํโส) เป็นพระอุปัชฌาย์
รายนามรองประธานวุฒิสภาไทย
รายนามรองประธานวุฒิสภาของไทย
พรมมิ
พรมมิ (; ) เป็นพืชอายุหลายปี อยู่ในวงศ์เทียนเกล็ดหอย (Plantaginaceae) พบขึ้นตามริมน้ำและที่ชื้นแฉะทั่วไป
พรมมิเป็นพืชขนาดเล็ก ลำต้นเลื้อยไปตามพื้นดินที่มีความชุ่มชื้นหรือมีน้ำขัง ลำต้นเกลี้ยง อวบน้ำ ใบเป็นใบเดี่ยวรูปไข่กลับ ออกตรงข้ามกันแบบเป็นคู่ ไม่มีก้านใบ ขอบใบเรียบ ดอกเป็นดอกเดี่ยวสมบูรณ์เพศ ออกตามซอกใบ สีม่วงอ่อน กลีบเลี้ยงมี 5 กลีบ โคนติดกันเป็นรูปกรวย กลีบดอกเชื่อมติดกันเป็นหลอด ปลายแยกเป็น 5 แฉก เกสรตัวผู้มี 4 อัน รังไข่มี 2 ช่อง ผลเป็นผลแห้ง แตกได้
ในพรมมิมีสารสำคัญในกลุ่มแอลคาลอยด์ เช่น บรามิน (brahmine), นิโคติน และสารกลุ่มซาโปนิน มีคุณสมบัติช่วยในการเรียนรู้และจดจำ ช่วยลดอาการวิตกกังวล ลดอาการซึมเศร้า และต้านอาการชัก
ในทางการแพทย์แผนไทย พรมมิทั้งต้นมีรสเย็นหวาน ช่วยบำรุงประสาท แก้ลมบ้าหมู แก้ไข้ แก้ร้อนในกระหายน้ำ ขับปัสสาวะ ขับพยาธิ ขับเสมหะ แก้หืด และบำรุงหัวใจ ส่วนการแพทย์อายุรเวท ระบุว่า พรมมิมีรสขมหวาน ใช้เป็นยาเย็น มีฤทธิ์ทำให้สงบ ลดอาการผิดปกติทางสมอง เสริมสร้างการทำงานของสมอง เสริมสร้างระบบประสาท ช่วยในการเผาผลาญอาหาร ช่วยในการนอนหลับ และช่วยรักษาผิวพรรณ
จูบ (เพลงประกอบละคร)
"จูบ" เป็นเพลงประกอบละครโทรทัศน์เรื่อง หนึ่งในทรวง ขับร้องโดย จิรายุ ตั้งศรีสุข และ อุรัสยา เสปอร์บันด์ ออกอากาศทาง ไทยทีวีสีช่อง 3 ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส เป็นการจับไมค์ร้องเพลงร่วมกันครั้งแรกของ เจมส์ และ ญาญ่า เป็นการประสานสองพลังเสียง ระหว่างหนึ่งเสียงนุ่มอบอุ่น และหนึ่งเสียงใสซึ้ง
มิวสิกวีดิโอเพลง "จูบ" เผยแพร่ครั้งแรกในวันที่ 28 เมษายน พ.ศ. 2558 โดยเนื้อหาเพลงเล่าถึง เวลานึกถึงรอยจูบใครสักคนจะทำให้เรามีอารม­ณ์เขินๆ หวิวๆ เพราะไม่สามารถเอาภาพนั้นออกจากความคิดได้ แม้จะเป็นเพลงย้อนยุค แต่ยังคงมีความร่วมสมัยที่วัยหนุ่มสาวสามา­รถฟังได้
เพลง "จูบ" ติดอันดับที่ 8 จากการจัดอันดับของ ไอทูนส์สโตร์ไทยแลนด์ ท็อปชาร์ต หรือ ไอทูนส์ ในหัวข้อ 100 เพลงที่คนไทยโหลดมากที่สุดบน iTunes Thais ประจำวันที่ 30 เมษายน พ.ศ. 2558
วัดบพิตรพิมุขวรวิหาร
วัดบพิตรพิมุขวรวิหาร เดิมมีชื่อว่าวัดเชิงเลน มีมาตั้งแต่สมัยกรุงศรีอยุธยา จนกระทั่งในรัชสมัย พระบาทสมเด็จพระพุทธยอดฟ้าจุฬาโลกมหาราช รัชกาลที่ ๑ สมเด็จพระเจ้าหลานเธอ เจ้าฟ้าทองอิน กรมพระราชวังบวรสถานพิมุข พระราชนัดดาซึ่งถ้าหากพูดตามประสาชาวบ้านก็คือ เป็นหลานน้าของรัชกาลที่ ๑ ได้ทรงบูรณปฏิสังขรณ์ใหม่แล้วถวายเป็นพระอารามหลวงแด่รัชกาลที่ ๑ ซึ่งพระองค์ได้ทรงพระราชทานนามวัดนี้ว่า วัดบพิตรพิมุข เพื่อเป็นอนุสรณ์แด่กรมพระราชวังบวรสถานพิมุขพระองค์นี้
รายชื่อถนนในประเทศเนปาล
รายชื่อทางหลวงในประเทศเนปาล แบ่งตามประเภท
ตารางด้านล่างนี้แสดงรายชื่อทางหลวงแผ่นดินในประเทศเนปาล
ตารางด้านล่างนี้คือรายชื่อทางหลวงสายรองในประเทศเนปาล
หวานใจนายจิตระเบิด
หวานใจนายจิตระเบิด เป็นละครโทรทัศน์ไทย บทประพันธ์/บทโทรทัศน์โดย ภูมิแผ่นดิน นำแสดงโดย พาทิศ พิสิฐกุล,ป่านทอทอง บุญทอง,พูลภัทร อัตถปัญญาพล,แพร เอมเมอรี่ ผลิตโดย บริษัท อาหลอง จูเนียร์ จำกัด ออกอากาศทางช่อง 7 ทุกวันจันทร์ - ศุกร์ เวลา 18.45 น. กำกับการแสดงโดย เฉิด ภักดีวิจิตร เริ่มตอนแรกวันที่ 30 เมษายน พ.ศ. 2558 - 10 มิถุนายน พ.ศ. 2558 ออกอากาศทางช่อง 7 และ ผู้จัดผู้กำกับเรืองสุดท้ายของเฉิด ภักดีวิจิตรแห่งค่ายอาหลองจูเนียร์ช่อง 7ก่อนไปเป็นผู้กำกับที่ช่อง3แต่ค่ายคุณพ่ออยู่ช่อง 7เหมือนเดิม
อุบัติรักเกาะสวรรค์
อุบัติรักเกาะสวรรค์ เป็นละครโทรทัศน์ไทย บทประพันธ์โดย เบญจมาศ ดาลหิรัญรัตน์ บทโทรทัศน์โดย ภูมิแผ่นดิน นำแสดงโดย พาทิศ พิสิฐกุล,กาญจน์เกล้า ด้วยเศียรเกล้า,สุรศักดิ์ โชติทินวัฒน์,แพร เอมเมอรี่ ผลิตโดย บริษัท บางกอก ออดิโอ วิชั่น ออกอากาศทางช่อง 7 ทุกวันจันทร์ - อาทิตย์ เวลา 18.45 น. กำกับการแสดงโดย เฉิด ภักดีวิจิตร เริ่มตอนแรกวันที่ 5 มกราคม พ.ศ. 2554 - 25 กุมภาพันธ์ พ.ศ. 2554 รีรันวันจันทร์-ศุกร์ 26 กุมภาพันธ์ 2557 - 1 เมษายน 2557
กรดน้ำ
กรดน้ำ (; ) หรือ หญ้าปีกแมลงวัน เป็นพืชในวงศ์เทียนเกล็ดหอย (Plantaginaceae) พบได้ทั่วไปตามริมน้ำหรือที่ชื้นแฉะ
กรดน้ำเป็นไม้ล้มลุกขนาดเล็ก ลำต้นสูงราว 1 เมตร มีอายุ 1-2 ปี ใบเป็นใบเดี่ยวขนาดเล็ก ออกเวียนตรงข้ามต้นและกิ่ง ทรงรีแก้มหอก โคนใบสอบ ปลายแหลม ใบกว้าง 1-2 เซนติเมตร ยาว 3-5 เซนติเมตร ขอบหยักเป็นฟันเลื่อย ดอกออกเป็นช่อเดี่ยวตามซอกใบ ดอกเล็ก เมื่อบานสีขาว มีกลีบเลี้ยงและกลีบดอกอย่างละ 4 กลีบ ตรงกลางมีเกสรตัวผู้ 4 อัน ผลค่อนข้างกลม ด้านในมีเมล็ดเล็กจำนวนมาก
กรดน้ำใช้รักษาโรคเบาหวานและต้านอนุมูลอิสระได้ นอกจากนี้ ยังใช้แก้ไข้ รักษาโรคแผลในกระเพาะอาหารและมาลาเรีย ในการแพทย์แผนไทย ใบของกรดน้ำใช้ขับระดูขาว แก้ไอ ลดไข้ บำรุงธาตุ แก้ปวดฟัน และหลอดลมอักเสบ ลำต้น ใช้ลดอาการเป็นหัด คอเจ็บ จุกเสียด อาเจียน แก้ไอ ลดไข้ ท้องเดิน ท้องเสีย ปวดท้อง ลำไส้อักเสบ แก้ผื่นคัน แก้ขัดเบา แก้ขาบวมจากการเป็นเหน็บชาและลดอาการบวมน้ำจากปัสสาวะ และราก ใช้เป็นยาขับปัสสาวะ ลดไข้และแก้ปวดศีรษะ